text:
Trioblaidean taigheadais sna h-Eileanan
Tha dragh air cuid de Chomhairlichean nan Eilean Siar mun bheachd a th' aig Riaghaltas na h-Alba cur às do chòirichean dhaoine ann an taighean sòisealta na taighean sin a cheannach.
Tha dragh air an Riaghaltas mun àireamh de thaighean sòisealta a tha gan dèanamh prìobhaideach.
Tha dragh air comhairlichean leithid Thormoid MhicLeòid gu bheil seo a' dol an aghaidh ghealltanais a fhuair luchd-màil nuair a chaidh taighean Comhairle nan Eilean Siar a chur fo smachd a' chomainn thaigheadais HHP.
"Nuair a chaidh na dachaighean a bh' againn aig a' Chomhairle a chur a-null gu HHP, thug sinn gealltanas dhan luchd-màil a bh' againn aig an àm gum biodh an còir ceannaich aca fhad 's a bhiodh iad nan luchd-màil," thuirt e.
Stòras
"B' e sin fear de na rudan a bha nar fàbhar nuair a bha sinn a' dèanamh deasbaid leis an luchd-màil, agus bhiodh e glè dhuilich dhuinn a dhol air ais a ràdh riutha nach eil an cothrom sin gu bhith aca tuilleadh.
"Aig deireadh an là 's e an Riaghaltas a dh'atharraicheas e, ach thug sinne mar Chomhairle an gealladh sin.
"Cuideachd, nuair a chaidh am plana gnothachais a bh' aig HHP aontachadh leis a' Chomhairle, le Oifis na h-Alba agus leis na bancaichean, b' e pàirt den phlana sin gun cumadh iad an t-airgead a gheibheadh iad a-steach bho bhith a' reic nan taighean, agus bha e a' cruthachadh stòrais dhaibh.
"Nise ma thèid sin a thoirt air falbh, bhiodh e glè dhuilich dha HHP cumail seirbheis mar a tha iad air a bhith a' toirt seachad thairis air na bliadhnaichean a chaidh seachad," thuirt e.
Taighean Falamh
A thuilleadh air a' chòir cheannaich, bha comhairlichean a' beachdachadh air na tha de thaighean falamh anns na h-Eileanan Siar, agus mar a ghabhadh iad sin cur ri faochadh a thoirt do ghainnead taigheadais san sgìre.
Chan fhada o dh'fhoillsich Comhairle Earra-Ghàidheal is Bhòid planaichean a bheireadh taic-airgid do dhaoine leis a bheil taighean falamh airson an sgeadachadh 's a chur a-mach air màl fad co-dhiù deich bliadhna.
Thathas a' dèanamh dheth gu bheil mu 800 taigh nan laighe falamh anns na h-Eileanan Siar - a thuilleadh air taighean-samhraidh agus dàrna dachannan - agus cho-dhùin a' Chomhairle gun cuir iad a-steach airson earrainn de dh'iasad bho stòras £2m a th' aig Riaghaltas na h-Alba airson taighean falamh a leasachadh 's a chur a-mach air màl.
Tha ceist ann ge-tà, an gabhadh an t-airgead cur an sàs anns na h-Eileanan.
"Feadhainn de na dachaighean air a bheil sinn a' bruidhinn, tha iad a' feumachdainn tòrr mòr obrach airson an toirt air ais gus an gabhadh iad a bhith air an cleachdadh," thuirt Fear-Gairm na Comhairle, Tormod Dòmhnallach.
"Ach anns a' chiad àite feumaidh sinn a bhith soilleir mu dheidhinn nan riaghailtean a tha co-cheangailte ris an iasad a tha seo.
"Bhon thathas ag ràdh, ma tha airgead poblach air a bhith air a chur an sàs ann an gin de na taighean a tha seo taobh a-staigh de 30 bliadhna, nach gabh an iasad a tha seo a bhith air a chleachdadh.
"Agus ma tha sin a' gabhail a-steach sgeamaichean seasgaireachd dachaigh, a th' air a bhith gu math bitheanta anns na h-Eileanan anns na dhà no thrì bliadhnaichean a chaidh seachad, tha e gu bhith an ìre mhath ao-comasach dhuinn gin de na dachannan a tha sin a thoirt air ais gu feum a' cleachdadh an iasaid a tha seo.
Taighean Ùra
"Ach chan e sgeama mòr a th' ann, agus chan eil e a' dol a dhèanamh eadar-dhealachaidh mhòir sam bith anns an fharsainneachd dhan trioblaid a th' againn le cion-dachaigh dha cuid de dhaoine anns na h-Eileanan.
"Ach feumaidh sinn coimhead ris a h-uile càil is urrainn dhuinn a dhèanamh, agus a h-uile sgillinn is urrainn dhuinn a chleachdadh airson suidheachadh dachaigheachd nan Eilean a dhèanamh nas fheàrr," thuirt e.
Tha a' Chomhairle cuideachd a' faicinn duilgheadais mhòir a thaobh a bhith a' togail thaighean ùra anns na bliadhnaichean a tha ri teachd.
"Dh'fheumainn a ràdh, leis an fhiosrachadh a tha sinn a' faighinn mu dheidhinn an airgid a tha an Riaghaltas a' dol a chur ri taic airson a bhith a' cur dachannan a-mach air màl anns an roinn phoblaich, tha mi a' smaoineachadh gu bheil sinn gu bhith ann an suidheachadh duilich dha-rìribh.
"Chuala sinn aig a' choinneimh nach robh e gu bhith comasach dhuinn ach beagan is còrr air 30 dachaigh a thogail a' cleachdadh na taic a tha sin anns na trì bliadhna a tha romhainn.
"Anns na còig bliadhna a chaidh seachad chaidh còrr is 300 a thogail anns na h-Eileanan.
"Tha sin a' sealltainn dhut an eadar-dhealachaidh a tha gu bhith ann," thuirt Mgr Dòmhnallach.


c: text/html

text:
Càirdean mì-chofhurtail
Ann an saoghal poileataigeach na h-Alba, is i an t-sabaid eadar an SNP agus na Làbaraich an tè as cruaidhe.
Tha an dà phàrtaidh ag amas air an dearbh bhuidhinn de luchd-bhòtaidh, agus ged a chanas iad gur iad na Tòraidhean an nàmhaid as motha, bho latha gu latha, tha càirdeas nas fheàrr aig an dà phàrtaidh le pàrtaidh Ruth Davidson na tha eatorra fhèin.
Nuair nach robh mòr-chuid aig na nàiseantaich, eadar 2007 agus 2011, b' ann tric a bha iad an urra ris na Tòraidhean airson nam buidseatan aca fhaighinn tron phàrlamaid.
Agus, air thoiseach air an reifreann air neo-eisimeileachd, thàinig na Làbaraich agus na Tòraidhean còmhla gus Alba a chumail anns an Rìoghachd Aonaichte.
Nach mòr a' phrìs a phàigh iad airson sin aig an taghadh am bliadhna.
A-nochd, ge-tà, thig an SNP agus an Làbaraich còmhla gus cur an aghaidh ath-leasachaidh Thòraidhich air lagh nan aonaidhean-ciùird.
Duilich
Tha dùil gum bi mu 2000 neach aig tachartas an STUC ann an Glaschu a-nochd gus fianais a thogail an aghaidh Bile nan Aonaidhean-Ciùird.
Nam measg bidh Nicola Sturgeon agus Jeremy Corbyn.
Tha aig riaghaltas aig Westminster airson a dhèanamh nas duilghe stailc a ghairm.
Fon bhile, dh'fheumadh co-dhiù 50% de bhallrachd an Aonaidh a bhith an sàs ann an baileat stailce - anns an roinn phoblaich, bhiodh taic a dhìth bho 40% de dhaoine aig an robh cead-bhòtaidh.
Agus, tha iad airson a dhèanamh nas duilghe dhaibh - agus tromhpasan, don phàrtaidh Làbarach - airgead a thogail, a' cur crìch air a' chead a tha aig na h-aonaidhean airgead a thogail dìreach bho thuarasdail nam ball aca.
Tha Ms Sturgeon agus Mgr Corbyn le chèile an aghaidh seo - ach chan eil aonta aca mun dòigh as fheàrr stad a chur air.
Bacadh
An-diugh dhearbh oifis an Oifigeir Riaghlaidh aig Holyrood, nach robh Trishia Marwick a' gabhail ri argamaid riaghaltas an SNP gum bitheadh cead na Pàrlamaid Albannaich a dhìth mus deigheadh am bile a chur an gnìomh mu thuath.
Fhuair an Oifigear Riaghlaidh nach robh am bile a' buntainn ri comasan na Pàrlamaid ann an Dùn Èideann agus mar sin cha bhitheadh cead na Pàrlamaid a dhìth.
Thuirt labhraiche a' Phrìomh Mhinisteir gun toireadh iad sùil air dòighean eile gus bacadh a chur air a' bhile.
Ach, thuirt i gur e an dòigh as fheàrr sin a dhèanamh cumhachd air lagh na h-obrach a thoirt do Holyrood.
Cha ghabh na Làbaraich ris agus iad a' cur taic ri còirichean cumanta do luchd-obrach air feadh na Rìoghachd Aonaichte.
Bidh Jeremy Corbyn ri taobh Nicola Sturgeon ann an Glaschu a-nochd - ach a dh'aindeoin cho faisg is a tha iad air cùisean eile, tha ceist na bunreachd daonnan ann airson am putadh bho chèile.

robotstxt: allowed

filter: keep


text:
Sgoil-àraich Ealaghoil ga glèidheadh
Is coltach gun deach Sgoil-àraich Ealaghoil anns an Eilean Sgitheanach a shàbhaladh.
Bha cunnart ann gun dùineadh i leis nach bi ach aon phàiste a' dol innte às dèidh shaor-làithean an t-Samhraidh, le pàist eile an ath-bhliadhna.
Ach dh'innis Comhairle na Gàidhealtachd gum bi i fosgailte pàirt-ùine, dà là san t-seachdain.
"An rud as cudromaiche, 's e gu bheil i ga cumail fosgailte," thuirt Iain MacFhionghainn, aig a bheil ogha san sgoil-àraich.
"Bhon, mar a tha fhios aig a h-uile duine, aon uair 's gun dùinear dad mar sin, tha e gu math doirbh an uair sin fhosgladh a-rithist.
"Agus chan eil e gu diofar dè cho beag de chloinn, tha iad uile feumach air teagasg, agus 's e sin a dh'fhàg cho cudromach an suidheachadh.
"Tha iad a-niste air aontachadh a cumail fosgailte dà là san t-seachdain, agus tha sanas mar thà sna pàipearan a' coimhead airson luchd-teagaisg," thuirt e.


text:
- TIOTAL
- HR 96 "Glentilt"
- EXTERNAL ID
- GB1796_RAILWAYSLIDES_987_168_10
- ÀITE
- neo-aithnichte
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11679
- KEYWORDS
- rathaidean-iarainn
treanaichean
còmhdhail
locothan
einnseinnean
smuid
Chaidh an clas 'Strath' de locothan 4-4-0 do luchd-siubhail a thogail do Rathad-iarainn na Gàidhealtachd le Nelson Reid & Co, Glaschu ann an 1892. Chaidh an togail a rèir dealbhachadh Daibhidh Jones, àrd-neach-stiùiridh locothan na companaidh, agus bha iad coltach nan dealbhachadh ri a locothan eile ach gun robh goileadairean na bu mhotha aca. Bha an dusan locothan air an àireamhachadh 89 gu 100 agus ghluais sia dhiubh gu sealbh LMS (London Midland & Scottish Railway) ann an 1923.
Tha an dealbh camara seo a' sealltainn HR 96 'Glentilt'. Chaidh ath-àireamhachadh trì turais le Rathad-iarainn na Gàidhealtachd: gu 96A sa Ghiblean 1919; air ais gu 96 san t-Sultain an aon bhliadhna agus gu 96A aon uair eile sa Chèitean 1922. Chaidh a thoirt à seirbheis agus a reic ann an 1923.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
- TIOTAL
- 'Atholl' air a sgeadachadh gus an Trèana Rìoghail a tharraing
- EXTERNAL ID
- GB1796_RAILWAYSLIDES_02_467
- ÀITE
- neo-aithnichte
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11649
- KEYWORDS
- rathaidean-iarainn
treanaichean
còmhdhail
locothan
einnseinnean
smuid
Rathad-iarainn na Gaidhealtachd
monarcachd
rioghalachd
Tha an dealbh camara seo a' sealltainn HR 79 'Atholl' agus e air a sgeadachadh gus an Trèana Rìoghail a tharraing. B' e seo an dàrna loco aig Rathad-iarainn na Gàidhealtachd air an robh an t-ainm sin. Chaidh a chrìochnachadh san Ògmhios 1886, ath-àireamhachadh 79A sa Mhàrt 1917 agus lean e ann an seirbheis gus an deach a thoirt à seirbheis ann an 1923.
Ann an 1886 fhuair Rathad-iarainn na Gàidhealtachd ochd einnseanan frithealaidh (tender) 4-4-0 a bha iad air òrdachadh bho 'Clyde Locomotive Co Ltd'. B' e 'Clyde Bogies' a bha air a' chas seo agus bha iad airson an cleachdadh air seirbheisean na prìomh loidhne.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
- TIOTAL
- Iain MacAoidh (Ben Reay)
- EXTERNAL ID
- QZP40_467_P182
- DEIT
- 1897
- LINN
- 1890an
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31246
- KEYWORDS
- rèisimeidean
Rugadh Iain 'Ben Reay' MacAoidh, 10mh Mhealanais, faisg air Dùn Èideann, is chuir e mòran de bheatha seachad ann an Canada ag obair air sgeama tuathanachais a bhathar a' feuchainn a-mach. Sgrìobh e iomadh aiste airson irisean mar an 'Celtic Monthly' is b' e ùghdar 'An Old Scots Brigade', eachdraidh rèisimeid MhicAoidh a chaidh còmhla ri na h-Albannaich Rìoghail a-rithist. Bhàsaich e ann an 1896.
Tha an dealbh seo air a toirt o 'Sutherland and the Reay Country', air a dheasachadh leis an Urr Adhamh Guinneis Iain MacAoidh, 1897. Bha e air caibideil a sgrìobhadh mu Rèisimeidean Chataibh airson an leabhair


text:
Oifigear Gnìomhachais Prìobhaideach Jet Air Charter Las Vegas, Henderson, Nevada Plane Rental Companaidh Faisg Me 702-919-0800 airson Instant quote falamh chas Flight seirbheis airson corporra Businessperson, Èiginn no pearsanta deireadh-sheachdain a 'siubhal air plèana fosgailte deadhead chas? Call aig 702-919-0800, gheibh thu gu do cheann-uidhe gu math luath nuair a bha a 'seachnadh cuid de na cois air iteig malairteach airplane. Nuair a tha thu air mhàl seirbheis itealan, tha thu a 'sgèith air do chlàr-ama agus nach eil a' chompanaidh adhair. Nuair a ruigeas tu aig a 'phort-adhair, tòisich thu a 'agaibh fhad' sa bha a 'seachnadh turas-adhair na loidhnichean fada aig a' mhàileidean seic, tiocaidean, tèarainteachd agus a 'dol air bòrd plèana agad.
Liosta de na Seirbheis sinn a 'tabhann
Riaghaltas Prìobhaideach Jet Charter
Meadhan Meud Prìobhaideach Jet Charter
Frasan trom Prìobhaideach Jet Charter Flight
Turboprop Prìobhaideach Jet Charter
Empty chas Prìobhaideach Jet Charter
Prìobhaideach Jet Charter Cosgais
Aon uair 'air bòrd an itealain spaideil màil Las Vegas luchd-siubhail an aire gu bheil iad air plèana a dhealbh airson an cofhurtachd. Tha na suidheachain cofhurtail a 'toirt a' chas-seòmar a dh'fheumas iad a 'sìneadh a-mach agus a' gabhail tlachd an turas. Airson gnothaichean itealain, cùmhnaint a 'toirt seachad seirbheis prìobhaideach suidheachadh far caidreibh urrainn gnothach a stiùireadh coinneamhan gun stad gus a' chuid as motha de an ùine siubhail. Your-adhair urrainn tric tog thu suas aig port-adhair nas fhaisge air an dachaigh agaibh agus gabh thu ri aon do cheann-uidhe nas fhaisge, a 'lùghdachadh an àm' ur turas Feumaidh airson talamh siubhail.
Buidseat mothachail luchd-siubhail urrainn brath a ghabhail aig prìs ruigsinneach falamh chas mòran. Tha iad sin a 'dèiligeadh feum beagan barrachd sùbailteachd na traidiseanta còir-sgrìobhte seirbheis, ach tha iad airgead a shàbhaladh thu chionn gu bheil thu a 'cleachdadh an itealan a' tilleadh gu a dhachaigh phort-adhair no falamh cas far an itealan an tiotal a th mach gu luchd-siubhail eile a thogail. Cur às do falamh cas a 'lùghdachadh cosgaisean obrachaidh airson na còir-sgrìobhte seirbheis agus tha e comasach a dhol seachad air na sàbhalaidhean sin air an luchd-siubhail a bha fhathast a bhith a' mealtainn buannachdan prìobhaideach itealain còir-sgrìobhte-adhair seirbheis ann an Las Vegas, NV.
Chan eil e gu diofar ma tha sibh airson siubhal no sgèith bho solas, midsized, throm, Riaghaltas Airliners, no turboprop itealain phrìobhaideach airson an ath turas nuair a dh'fheumas tu, 24/7. Faodaidh sinn cuideachadh a thoirt dhut le bhith a 'toirt dhuinn gairm 702-919-0800
Àite Eile sinn a 'frithealadh sgìre timcheall Las Vegas
Las Vegas, Nevada 89101
Las Vegas, North Las Vegas, The Lakes, Henderson, Nellis Afb, Blue Diamond, Boulder City, Jean, Indian Springs, Moapa, Overton, siridh, Temple Bar Marina, Logan Dale, Pahrump, Mountain Bealach, Nipton, Dolan Springs, Meadview, Mercury, Cal-Nev-Ari, Tecopa, Shoshone, Bunkerville, top, Bullhead City, Mesquite, chlòrain, Laughlin, Amargosa Valley, Dùn Mohave, Baker, Littlefield, Golden Valley, Hackberry, Kingman, Willow Beach, Gunlock


text:
A' gleidheadh clàran
Tha tòrr daoine a' tasgadh chlàran. 'S dòcha gu bheil thu ag obair aig Comunn Eachdraidh no aig gnothaich aig a bheil pàipearan eachdraidheil a dh' fheumas an glèidheil. Dh' fhaodadh gun do dh' fhàg cuideigin nad theaghlach clàran agad man pàipearan, leabhraichean latha no dealbhan.
An seo, gheibhear comhairle air a bhith a' gleidheadh clàran. Ma tha sibh airson barrachd fiosrachadh fhaighinn a-mach, leig fios.
Goireasan Trèanaidh
Fiosrachadh air cùrsaichean trèanaidh an Tasglann agus leth-bhreacan de goireasan trèanaidhLeugh Barrachd
Dìon Dàta
Comhairle air a bhith a' dèiligeadh le rum agus riaghaltean a thaobh clàran anns a bheil dàta pearsantaLeugh Barrachd
Ceadachd agus dlighe-sgrìobhaidh
Comhairle air a bhith a' cleachdadh clàran sna meadhanan agus le luchd-fhoillseachaidhLeuch Barrachd
Cuir fios
Cuir fios chun Tasglann airson barrachd fiosrachadh agus cuideachadh air a bhith a' gleidheadh clàranCuir Fios


text:
Soirbheas Foghlam Gàidhlig ann an Glaschu
20/08/07
Aig an àm seo an-uiridh dh’fhosgail Sgoil Ghàidhlig Ghlaschu, mar cheum chudromach ùr do fhoghlam tro mheadhan na Gàidhlig ann an Alba. Bliadhna às dèidh làimh agus tha an soirbheas a leantail air adhart sa bhaile. Tha pàrantan à Glaschu agus an sgìre timcheall air barrachd chloinne a chur dha na sgoiltean Ghàidhlig ann an Glaschu: 3 sgoiltean-àraich; am bun-sgoil agus an àrd-sgoil aig Sgoil Ghàidhlig Ghlaschu aig Taobh na Coille agus an ionad Gàidhlig aig Àrd-sgoil Cnoc na Pàirce.
Tha Comann nam Pàrant a bhios a brosnachadh foghlam tro mheadhan na Gàidhlig air leth toilichte leis an adhartas seo. Tha 75 duine chloinne a bharrachd ann am FTMG am bliadhna na bh’ ann an-uiridh.
Tha barrachd is barrachd pàrantan a tuigsinn na buannachdan à foghlam den t-seòrsa seo. Tha clann a dèanamh glè mhath ann an àrainneachd Ghàidhlig agus air sgàth cho math ’s a tha na dòighean teagaisg.” thuirt Mary Galbraith, cathraiche Chomann nam Pàrant Ghlaschu.
Chaidh àireamh chloinne ann am FTMG suas 19% ann an Glaschu. Tha na h-àireamhan a fàs air feadh Alba agus tha Glaschu a cumail deagh thaic ri seo. Tha àireamhan chloinne a dèanamh foghlam anns an fharsaingeachd ann an Alba air tuiteam, 5% ann an cuid den sgìrean ionadail.
Ann an Glaschu:
- Ìre bun-sgoil – far a bheil a chuid is motha de FTMG a thachairt – chaidh na h-àireamhan suas 14% le 253 ann an Sgoil Ghàidhlig Ghlaschu. Chaidh 50 a-steach gu clas 1 am bliadhna an taca ri 48 an-uiridh, am measg na h-àireamhan nas àirde sa bhaile.
- Sgoil-àraich: suas 22% le leudachadh anns na trì sgoiltean-àraich
- Ìre àrd-sgoil – gu 2011 air a roinnte eadar an sgoil ùr agus Àrd-sgoil Cnoc na Pàirc air taobh deas a’ Bhaile – leudachadh 32%. Tha dà adhbhar airson seo:
- Chaidh 100% de sgoilearan à bun-sgoil clas 7 gu àrd-sgoil 1 sa sgoil ùr. B’ àbhaist tòrr chloinne a bhi stad FTMG às dèidh bun-sgoil fhàgail agus tha an sgoil ùr a cuideachadh le seo a stad.
- Thànaig 25% den chloinne ann an clas àrd-sgoil 1 bho chomhairlean ionadail eile. Tha clann ùr à Cille Bhrìghde an Ear, Comar nan Allt, Grianaig agus Cill Mhearnaig le làn dùil gun lean seo air adhart sa bhliadhnaichean a tha romhainn.
Tha an sgoil ùr a tabhann caochladh chuspairean nach eil ri faighinn an àite sam bith eile agus tha sin gu ma tarraingeach do phàrantan agus sgoilearan.
“Tha an sgoil 3 – 18 ùr a toirt misneachd do phàrantan ann am foghlam Gàidhlig”, thuirt Sean Ó Gallchoir, cathraiche bòrd na sgoile, “agus tha e a sealltainn cho taiceil sa a tha Comhairle Bhaile Ghlaschu dhan Ghàidhlig agus foghlam ar cuid cloinne”.


text:
Latha ùrachaidh do Luchd-eadar-mheadhanach aig ìre àrd - Glaschu
Cinn-latha: 14/03/15 - 14/03/15
Cosgais: £25
Neach-teagaisg: Coinneach MacMhànais
Maoineachadh ILA ri fhaighinn:
Chan eil
Bidh an latha ùrachaidh seo freagarrach do luchd-ionnsachaidh aig a bheil tuigse air a’ chànan aig ìre eadar-mheadhanach is comas air còmhradh bunaiteach a chumail le bhith a’ cleachdadh structaran sìmplidh cuideachd. ’S e ùrachadh a th’ ann airson daoine a tha air na Cùrsaichean Goirid Gàidhlig 5 no 6 a dhèanamh aig Sabhal Mòr Ostaig no cùrsaichean eile aig an ìre seo aig a’ cholaiste, m.e. seachdain nan teaghlaichean no cùrsaichean air astar.
Chan eil ach corra àite ri fhaighinn, is mar sin, dèanaibh cinnteach gun glèidh sibh àite.
Bidh seo a' gabhail àite aig:
Renfield Centre
260 Bath Street
Glaschu G2 4HZ
10m – 16f


text:
Cuimhneachan ùr do Strì an Fhearainn
Chaidh cuimhneachan ùr a mholadh do Strì an Fhearainn ann an Tròndarnais san Eilean Sgitheanach.
'S ann an Stafainn a thòisich daoine a' cur an aghaidh nan uachdaran san eilean sna 1880an.
"Tha eachdraidh air dìochuimhneachadh gur e fear à Bhaltos ann an Stafainn, Tormod Choinnich Stiùbhart, aig a bheil sliochd fhathast san eilean, a' chiad duine a dhiùlt an t-àrdachadh uabhasach air a mhàl a phàigheadh dhan uachdaran, dìreach airson cothrom beatha chruaidh a bhith aige air a' chroit bhig aige," thuirt Urras an Taobh Sear.
Tha an t-Urras a' bruidhinn ris a' chompanaidh Atlas Arts air pròiseact gus cuimhneachan ùr-nodha a thogail ann an Stafainn.
Chaidh iarraidh air luchd-ealain molaidhean a chur air adhart airson a' chuimhneachain.
Thug Alba Chruthachail maoineachadh don phròiseact airson rannsachaidh is leasachaidh.
"Thug e dhuinn cothrom a dhol air turas còmhla ri buill choimhearsnachd Stafainn, a choimhead ri mar a dh'fhaodar cuimhneachan iomchaidh a chruthachadh do strì nan croitearan," thuirt stiùiriche Atlas Arts, Emma NicNeacail.
Bha na thachair ann an Stafainn na phàirt de iomairt nas fharsainne san do chuir croitearan ann an iomadh sgìre an aghaidh màil mhòir, dìth-chòirichean fearainn, no mar a bhathas gan cur às an fhearann gus an deadh a chur fo thuathanasan mòra.


text:
- TIOTAL
- Eaglais Shaor na Cananaich
- EXTERNAL ID
- GB232_DG_FORTROSE_171_2
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- DEIT
- 1909
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8273
- KEYWORDS
- ailtireachd
planaichean
togalaichean
eaglaisean
zoomable
deilbh leudachail
'S e Dòmhnall MacMhathain à Srath Pheofhair a dheilbh an Eaglais Shaor air Sràid na h-Eaglaise sa Chananaich. Tha ainm-sgrìobhte Iain Hossack, Deadhan a' Chomainn, air a' phlana.
Bha aig planaichean airson thogalaichean ùra no atharrachaidhean ri togalaichean eile ri dhol gu Cùirt an Deadhain airson aonta. 'B e buidheann de mharsantan a bha cumhachdach sa bhaile a bh' ann an 'Guild', is bha dleastanas coltach ri dleastanas maighstir lagha aig ceannard a' bhuidhinn, air an robh 'Deadhan'


text:
800 taigh ùr san amharc an Inbhir Nis
Dh'innis a' chompanaidh Tulloch Homes gu bheil iad a' cur crìoch air planaichean deich bliadhna gus 800 taigh ùr a thogail ann an Inbhir Nis.
Rachadh na taighean a thogail an cois an rathaid ùir a thathas a' togail an iar air a' bhaile.
Nì an rathad ceangal eadar cearcall-rathaid Dhubhrais is an A82 aig Tòrr Bheathain.
Thòisich obair air a' cheangal-rathaid - a tha na phàirt de phròiseict a chosgas £55m - an-uiridh.
Tha trioblaidean trafaig tric a' bualadh air meadhan Inbhir Nis aig na h-amannan as tràinge den là.
Tha cuid a bha an aghaidh na pròiseict bho thùs ag ràdh gun robh luchd-leasachaidh a' cur taic ris gus am faigheadh iad air taighean ùra a thogail.
Thuirt Tulloch Homes gu bheil iad an dòchas tòiseachadh air na taighean a thogail an ath-bhliadhna ma 's e is gum faigh iad cead-dealbhachaidh.


text:
A’ Faicinn Rudan: eBOOK and READING available on iTunes
A short story by Ian Rankin, from the collection of ‘A GOOD HANGING’ first published in 1992, translated into Scottish Gaelic by Tormod MacGill-Eain and Ruairidh Mac an t-Saoir and audio reading by Gillebride Mac IlleMhaoil, 2016
Published by Grace Note Publications in the collection of Taghadh de Sgeulachdan Inspeactair Rebus. LAGE/ISBN 978-1-907676-52-9
A’ Faicinn Rudan
B’ e nigheanan ciallach a bh’ annta, bho dheagh dhachaighean Caitligeach. Bha iad còig bliadhna deug a dh’aois, agus bha iad uile am beachd a dhol dhan oilithigh, dreuchd fhaighinn agus pòsadh. Cha robh coltas orra gun robh iad cleachdte ri bhith ri ròlaistean no ri breugan. Bha an aon sgeul air a bhith aca. Bha iad air a bhith mu dheich air fhichead troigh bhon chraoibh nuair a bha iad air duine fhaicinn. Aon diog cha robh e ann, an uair sin nochd e. Sgeadaichte ann an geal le deàrrsadh mun cuairt air. Gruag fhada, dhualach, dhorcha agus feusag. Coltas bàn air aodann, bha iad cinnteach às an seo. Chuir e aon làmh air a’ chraoibh, agus bha a làmh eile ri a chliathaich. A chliathach dheas – a-rithist, bha an triùir ag aontachadh. Thog e a làmh agus chunnaic iad gun robh fuil air a chliathaich. Paidse dorcha dearg. Chlisg iad. Choimhead iad ri chèile airson na bha iad air fhaicinn a dhaingneachadh. Nuair a choimhead iad a-rithist, bha an duine air a dhol à sealladh.
Tha ‘A’ Faicinn Rudan’ anns an taghadh seo de sgeulachdan eucoir Ian Rankin às na cruinnichidhean aige A GOOD HANGING (1992) agus BEGGARS BANQUET (2002): Clàradh, Mallachd Dean, A’ faicinn Rudan, Auld Lang Syne agus Club nam Fear-uasal – agus Freagairt Ceàrr, Balla-ciùil, Uinneag a’ Chothruim, Bitheamaid Geanach agus Thadthail Cuideigin air Eddie. Ann an naoi de na sgeulachdan tha rannsachadh le Inspeactair John Rebus. An aon sgeulachd anns nach eil Rebus ’s e ‘Thadhail Cuideigin air Eddie’. A rear Ian Rankin, tha an sgeulachd sin mu mhodh-obrach nam poileas: “Tha murtair innte, chaidh cuideigin a mhurt agus tha car san deireadh.”


text:
Aidmheint
Tha Aidmheint (bhon Laideann Adventus, sc. Redemptoris, "teachd an t-Slànaighear") na fhèis na h-eaglaise a' tòiseachadh air 15 an t-Samhain sna h-eaglaisean ceart-creideamhach agus 30 an t-Samhain sna h-eaglaisean eile.
Gheibhear mìosachan aidmheint far am fosglar uinneag gach latha bho 1 An Dùbhlachd chun na Nollaige, agus lorgae dealbh, teòclaid no rudan beaga eile nam broinn.
Anns a' Ghearmailt tòisichidh an Aidmheint air an 4mh Didòmhnaich ron Nollaig. Lasar a' chiad coinneil air an fhleasg-aidmheint air an latha sin, agus 2 choinneil air an ath Dhidòmhnaich agus mar sin air adhart chun na Nollaige.


text:
- TIOTAL
- An t-silghe a-steach do Ghearastan Bheàrnaraigh
- EXTERNAL ID
- HC_ARCH4_87072_028
- ÀITE
- Gleann Eilg
- SGÌRE
- Loch Abar
- SIORRACHD/PARRAIST
- INBHIR NIS: Gleann Eilg
- LINN
- 1980an
- NEACH-FIOSRACHAIDH
- Aonad Airc-eòlas Chomhairle na Gàidhealtachd
- AITHNEACHADH MAOINE
- 13295
- KEYWORDS
- Gearastan Bheàrnaraigh
Gleann Eilg
Seumasach
gearastan
Na Fuadhaichean
An t-slighe a-steach do thobhta Gearastan Bheàrnaraigh, ann an Gleann Eilg ann an sgìre an Eilein Sgithanaich agus Loch Aillse. 'S e aon de na ceithir ghearastain ro-innleachdail a chaidh a thogail an dèidh ar-amach nan Seumasach ann an 1715 a th' ann, agus tha e glè choltach ris an làrach ann an Ruadhainn a tha ann an staid nas fheàrr. Chaidh crìoch a chur air ann an 1723 agus bha an t-arm a' cleachdadh a' ghearastain gu na 1790an, agus an dèidh sin bha e air a chleachdadh mar thèarmann do dhaoine aig nach robh dachaighean air sgàth nam Fuadaichean. 'S e togalach air a chlàradh le inbhe A a th' ann an-diugh


text:
- TIOTAL
- Bathar-thaigh Tartain is Clò Chlann MhicAoidh
- EXTERNAL ID
- QZP40_784_P029
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1893
- LINN
- 1890an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31341
- KEYWORDS
- bathar-thaighean
tartain
breacan
obair-aodaich
tàillearan
clòithean
aodach
togalaichean
ìomhaighean
Bha Bathar-thaigh Tartain is Clò Chlann MhicAoidh suidhichte aig oisean na h-Àrd Sràid is Sràid a' Chaisteil ann an Inbhir Nis. Bha iad ag ràdh gun robh a h-uile breacan cinnidh aca anns a h-uile seann phàtran. Rinn iad deiseachan chlò is Èideadh Gàidhealach, is iomadh rud eile, mar am 'maud' - seòrsa de phlaide.
Tha na trì ìomhaighean snaidhte air mullach an togalaich a' riochdachadh nan Trì Buadhan - Dìlseachd, Dòchas is Carthannas. Bho 1955 tha iad air a bhith rim faicinn aig Taigh Ghraemeshall aig Tolm ann an Arcaibh, ach thatar an dòchas gum bi iad a' tilleadh a dh' Inbhir Nis a dh'aithghearr. Tha an togalach fhèin air a leagail a-nis agus tha goireas bìdh na aite.
Chaidh an dealbh seo a thoirt o 'Mackenzie's Guide to Inverness', le Alasdair MacCoinnich (Inbhir Nis, 1893)


text:
- TIOTAL
- Donnchadh Mac a' Phearsain aig Gleann Chuidheil
- EXTERNAL ID
- HCD01194
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12771
- KEYWORDS
- Donnchadh Mac a' Phearsain
dealbhadair
cungadair
sgrìobhadair
Caol Loch Aillse
Vest Pocket Guide
Rugadh Donnchadh Mac a' Phearsain air a' 24mh den Chèitean 1882 ann an Gleann Chuidheil, Siorrachd Obar Dheathain, ann an teaghlach de chòignear. Nuair a cheamnaich e mar lèigheadair, fhuair e eòlas-obrach air feadh Sasainn is aig an spatha ann an Srath Pheofhair, is mu dheireadh chaidh e a dh'fhuireach ann an Caol Loch Aillse ann an 1912. Bha athair à Gleann Eilg, is bha Donnchadh a' faireachdainn daimh ris an taobh siar. Stèidhich e a' bhùth-chungaidhean faisg air a' chidhe sa Chaol. Bha ùidh mhòr aige ann an dealbhadaireachd, is bhiodh e a' siubhal mun sgìre a' togail dhealbhan de dhealbhan-tìre is seallaidhean de bheatha làitheil ann an coimhearsnachd a' Chaoil. Phòs e nighean às an sgìre, Mairead NicIomhair, is bha nighean, Màiri, is mac, Niall, aca. Bha a theaghlach còmhla ris air mòran de na turasan aige.
Sgrìobh is dh'fhoillsich Donnchadh trì leabhraichean - 'Gateway to Skye' ann an 1946, 'Lure of the West' ann an 1950, is 'Where I Belong' ann an 1964. Rinn e cairtean-phostachd de chuid de na dealbhan aige is, o 1927 gu 1960, dh'fhoillsich e 'Vest Pocket Guide to Skye and Lochalsh'. Bha uairean nan aiseagan, fiosrachadh mu ostailean, taighean-òsta is àitean inntinneach a thaobh eachdraidh san leabhar, còmhla ri sgeulachdan èibhinn. Tha e soillear o na leabhraichean aige gun robh ùidh mhòr aig Donnchadh Mac a' Phearsain anns a' choimhearsnachd, a' gabhail pàirt ann an iomadh rud gus an do bhàsaich e ann an 1966, aig 84 bliadhna a dh'aois
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Uachdaran an aghaidh an RSPB
Tha fear de phrìomh uachdarain na Gàidhealtachd air soidhnichean a chuir suas air an oighreachd aige, ag ràdh nach eil Comann Rìoghail Dìon nan Eun (RSPB) di-beithte air an oighreachd aige.
Thuirt Iain MacCoinnich, leis a bheil Oighreachd Ghearrloich agus Chonainn, sa bheil 60,000 acair, a' gearain gu bheil an RSPB ro chumhachdach, agus nach eil iad càirdeil ris an t-sluagh.
Tha Mgr MacCoinnich cuideachd air soidhnichean a thoirt seachad do nàbaidhean dha a th' air an aon ràmh leis.
Bha e air cead a thoirt airson gun deadh sùil a chumail air nead clamhain-ghobhlaich air an fhearann aige, agus e a' tuigsinn gur e neach-obrach bho Choimisean na Coilltearachd a dhèanadh an obair.
Obair Charthannais
Thug e an cead aige air falbh ge-tà, nuair a fhuair e a-mach gur ann don RSPB a bha an duine ag obair. Thuirt e cuideachd gur e an nead ceàrr a bha iad a' coimhead ris.
Thuirt e gun robh a' bhuidheann a' dèiligeadh ri uachdarain agus daoine a tha ag obair air an tuath mar dhaoine "teagmhach".
"Nam bruidhneadh tu ri 98-99% de chìobairean, tuathanaich, croitearan, gillean, coilltearan, stalgairean, geamairean agus uachdarain air Ghàidhealtachd, theireadh iad riut nach robh earbsa aca anns an RSPB a thaobh mar a tha iad ag obair," thuirt e.
Thuirt e cuideachd gun robh a' mhòr-chuid de na daoine sin a' cur taic ri obair-ghlèidhteachais.
Thuirt an RSPB gu bheil e mar amas aca a bhith a' co-obrachadh le uachdarain gu h-ionadail, agus gum b' fheàrr leotha còmhradh a bhith eadar iad agus uachdarain, seach soidhnichean.
Ach thuirt iad gun robh còir aig duine sam bith soidhne a chur suas air an fhearann aca fhèin a' cur an cèill an cuid bheachdan nam bu thoil leotha.
Thuirt iad nach robh dleastanas laghail orra innse do dh'uachdarain mu obair-sgrùdaidh, ach gum biodh iad a' dèanamh sin co-dhiù, mar mhodh.
Thuirt iad gun deach carbad le Coimisean na Coilltearachd a chleachdadh anns an obair air fearann Mhgr MhicCoinnich, mar phàirt de thaic a tha an Coimisean a' cumail ri obair an RSPB.
Tha connspaid air a bhith ann air Ghàidhealtachd a thaobh mar a chaidh 16 clamhain-ghobhlach agus sia clamhain fhaighinn marbh an-uiridh. Chaidh cuid de na h-eòin a phuinnseanachadh.
Thuirt labhraiche don RSPB gun robh iad airson a dhèanamh soilleir nach robh amharas orra mu Oighreachd Gheàrrloich agus Chonainn co-cheangailte ris a' chùis sin.
Thuirt an labhraiche: "Fhad 's gum b' fheàrr leinn a bhith a' còmhradh ri duine sam bith nach eil ag aontachadh ris an obair charthannais againn, gu h-àraid ann an coimhearsnachdan ionadail, tha còir, gun teagamh sam bith, aig duine sam bith soidhne a chur suas air an fhearann phrìobhaideach aca fhèin gus beachd a nochdadh, ma 's toil leotha."


text:
Suidheachadh Dhùn Èideann "na chothrom" dhan Ghàidhlig
Thuirt Comhairle Dhùn Èideann gu bheil mar a thèid àite ann an Àrd-sgoil Sheumais Ghilleasbuig a dhiùltadh do chuid de sgoilearan na Gàidhlig "na chothrom an cànan a sgapadh gu sgoiltean eile sa bhaile".
Thàinig am beachd bho Iar-cheannard na Comhairle, Sandaidh Howat.
Dh'innis aithisg bhon Chomhairle an t-seachdain seo gu bheil cus ag iarraidh dha Àrd-sgoil Sheumais Ghilleasbuig san Lùnasdal 2016.
'S ann dhan àrd-sgoil sin a bhiodh sgoilearan na Gàidhlig a' dol bho thùs.
Aig an ìre seo, tha a' Chomhairle a' sùileachadh gum bi 9 sgoilearan bho Bhun-sgoil Taobh na Pàirce nach fhaigh àite.
Prìomhachas
Thèid prìomhachas a thoirt dhan fheadhainn as fhaisge air an sgoil.
Leis gu bheil sgoilearan na Gàidhlig a' tighinn bho air feadh a' bhaile, tha a h-uile coltas gur iad feadhainn dhuibh sin nach fhaigh àite.
Chan eil pàrantan air an dòigh.
"Tha e do-chreidsinneach is chan eil na pàrantan no na sgoilearan toilichte idir", thuirt Jennifer NicIlleMhoire bho Chomann nam Pàrant ann an Dùn Èideann.
"Tha litrichean aig na pàrantan le sgoilearan ann an clas 7 a tha ag ràdh gu bheil àite dhaibh ann an Sgoil Sheumais Ghilleasbuig am-bliadhna.
"Tha na sgoilearan air tadhal air an sgoil. Tha e dìreach do-chreidsinneach", thuirt i.
Thuirt Comhairle Dhùn Èideann gum faod na sgoilearan nach fhaigh àite a dhol gu Àrd-sgoil Tynecastle, air neo an sgoil as fhaisg orra.
Thuirt iad gu bheil beagan Ghàidhlig ga tabhainn aig Tynecastle.
Chan eil sin ach a' sealltainn nach eil an t-ùghdarras a' tuigsinn mar a tha foghlam tro mheadhan na Gàidhlig ag obair, a rèir Jennifer NicIlleMhoire.
Dìth-thuigse
"Tha e follaiseach nach eil tuigse aca dè th' ann am foghlam tro mheadhan na Gàidhlig.
"Tha clasaichean do luchd-ionnsachaidh na Gàidhlig ann dà thuras san t-seachdain aig Tynecastle, ach sin e.
"Cha bhiodh sin freagarrach do chloinn a rinn foghlam tro mheadhan na Gàidhlig fad ochd bliadhnaichean", thuirt i.
Tha pàrantan a' sgrìobhadh dhan a h-uile comhairliche sa bhaile is tha iad cuideachd a' sireadh comhairle laghail.
Bidh na pàrantan air an riochdachadh nuair a choinnicheas Comhairle Dhùn Èideann an ath-sheachdain.


text:
Plana leasachaidh Chala Steòrnabhaigh
Dh'fhoillsich Ùghdarras Port Steòrnabhaigh plana leasachaidh luach còrr air £60m thairis air an ath 20 bliadhna.
Am measg na th' anns an amharc, thathar ag iarraidh acarsaid dhomhainn a' stèidheachadh faisg air Àranais.
Bhiodh seo freagarrach do shoithichean mòra a bhith a' frithealadh gnìomhachas a' chumhachd ath-nuadhachail agus gnìomhacas na h-ola.
Bhiodh an leithid cuideachd freagarrach do bhàtaichean mòra luchd-turais a bhios a' tadhal air na h-eileanan tro mhìosan an t-Samhraidh.
Tha molaidhean ann leudachadh mòr a thoirt air an àireamh iachtaichean a thoilleas sa chala cuideachd.
Brosnachadh Eaconamach
A rèir an ùghdarrais, bidh an leasachadh a tha iad am beachd a thoirt air goireasan a' phuirt na bhuannachd gu math mòr do dh'eaconamaidh nan eilean air fad.
Thuirt Murchadh Moireach, cathraiche an ùghdarrais: "Tha e cudromach gum bi a' phròiseact seo air fhacinn, chan e a-mhàin pròiseact airson a' phuirt, ach pròiseact airson nan eilean agus bhiodh sinn an dochas gum bi taic aige air sgàth sin. "
Chaidh co-chomhairle phoblach a chur air dòigh mun leasachadh.
Thuirt Mgr Moireach gu bheil e cudromach dhaibh beachdan an t-sluaigh fhaighinn air a' phlana leasachaidh aca.


text:
Rud gu tùr eadar-dhealaichte. Aig an eaglais agam, aig sgoile latha na sàbaid, tha an tìdsear a'teagasg tron leabhar Isaiah. Tha sin inntinneach da-riribh. Thuirt mi ris cho mòr sa bha sin a'còrdadh rium. Thuirt e gur e leabhar a 's fhearr leis às a'Bhìoball agus 's e rudeigin mar fichead bliadhna a tha e air a bhith a'deanamh rannsachadh mu dheidhinn.
Co-diugh, dh'iarr e orm an clas a theagasg ann dha sheachdainn. Bith e air falbh agus 's 52.13 thairis air 53.13 a dh'iarr e orm a teagasg. Bith sinn inntineach agus freagarrach, oir bith sin direach seachd mus a'Chàisg. Tha an earrain seo gu math freagarrach air a'Chàisg.
'S toigh leam sgrìobhadh ann an Gàidhlig agus feumaidh mi deasachadh airson a'chlas. Saoilidh mi gun nì beagan na seasachaidh le bhith a'sgrìobhadh cuid de na smaointeann agam an seo. Gu dearbh, bith na smaointean a sgrìobhaidh mi an seo rudeign pearsanta. Ach, ma tha cuideigin airson a bheachdan a chuir thugam, biodh mi toilichte am faighinn.
Thòisich mi mar an earann a'sgrìobhadh:
13. Feuch, nì m'òglach gu glic; bidh e air a thogail suas, agus air àrdachadh agus bidh e ro-àrd.
14. Mar a ghabh mòran iongnantas riut (is cho mòr a'mhì-mhaise a rinneadh air a aghaidh, seach aon doine; agus air a dhreach, seach clann dhaoine);
15. Mar sin crathaidh e uisge air mòran chinneach; na fhianais druididh rìghrean am beòil; oir an nì nach do chuireadh an cèill dhaibh, chì iad agus an nì nach cuala iad, bheir iad fa-near.
53
1. Cò a chreid ar teachdaireachd? Agus cò don robh gàirdean an Tighearna air fhoillseachadh?
2. Oir fàsaidh e suas mar fhaillean na làthair, agus mar fhreumh à talamh tioram; chan eil sgèimh no grinneas aige, gun amhairceamaid air; cha mhò a tha maise aige, gun iaramaid e.
3. Tha e air a dhìmeas, agus air a chur air chùl le daoine; na dhuine dhoilgheasan, agus eòlach air bròn; agus mar neach a dh'fhalaicheas a aghaidh uainn, tha e air a dhìmeas, agus chan eil suim againn dheth.
4. Gu deimhinn ar n-anfhainneachd ghiùlain e, agus ar doilgheasan dh'iomchair e; ach shaoil sinne gu robh e air a bhualach, air a smachdachadh le Dia, agus air a chlaoidh.
5. Ach lotadh e airson ar peadadh-ne, bhruthadh e airson ar n-aingidheachdan; leagadh airsan smachdachadh ar sìth, agus le a chreuchdainsan shlànaicheadh sinne.
6. Chaidh sinne uile, mar chaoraidh, air seachran; thionndaidh sinn, gach aon ga shlighe fhèin; agus leag an Tighearna airsan aingidheachd gach aon dhinn.
7. Shàraicheadh e, agus rinneadh aineart air, gidheadh cha d'fhosgail e a bheul; thugadh e mar uan a-chum a'chasgraidh, agus mar chaora a bhios balbh an lathair a luchd-lomairt, mar sin cha d'fhosgail e a bheul.
8. O fhòirneart agus o bhreitheanas thugadh air falbh e; agus a ghinealach cò a chuireas an cèill? Oir ghearradh as e o thìr nam beò; airson easaontas mo shluaidh-se bha e air a throm-bhualach.
9. Agus dh'òrdaicheadh a uaidh maille ris na h-aingidh, agus maille ri duine saoibhir na bhàs; airson nach do rinn a eucoir, agus nach robh cealg na bheul.
10 Ach b'i toil an Tighearna a bhruthadh; chuir e fo àmhghar e; nuair a nì thu a anam na ìobairt-rèitich, chì e sliochd, sìnear a làithean; agus soirbhichidh rùn an tighearna na làimh.
11. De shaothair a anama chì e, agus bidh e toilichte. Le eòlas airsan nì m'òglach fìreanach mòran fhìreanachadh; oir giùlainidh e an euceartan.
12. air an adhbhar sin, roinnidh mi dha cuibhreann maille ris a'mhòran, agus roinnidh e a'chreach maille ris na cumhahdaich; a chionn gun do dhòirt e a-mach a anam gu bàs; agus gu robh e air àireamh am measg nan ciontach; agus ghiùlain e peacadh mhòrain, rinn e eadar-ghuidhe airson nan ciontach.
Cùmaidh mi leis a sin nas aide. Tha mi sgìth. Ach feumaidh mi ràdh gu bheil an earrann-se a'cuir nam inntinn am fiolm a rinn Mel Gibson an-ùraidh. Co-dhiugh, tuilleadh smaointean nas fhaide.
Chuck


text:
Tag Archives: snìomhadh
Féis olainn
Dé fon ghréin a tha sin? Uill, ’s e seòrsa measgachadh a th’ ann eadar margadh no féill agus tachartas cultair/foghlaim le bùthan-obrach is òraidean. ‘S e àite cruinneachaidh a th’ ann do dhaoine aig a bheil ùidh … Cum ort a leughadh
Rudan aosda, rudan ùra
Chan eil cuspair sònraichte san alt seo, ’s ann direach gun do mhothaich mi gun robh mìos eile seachad. Sgrìobh mi 9 altan sa Ghearran agus 9 sa Mhàirt. Bha iomadh beachd eile agam agus dùil agam barrachd a sgrìobhadh, … Cum ort a leughadh
An fheàrsaid
Ceart ma-tha, dè an nì neònach ud ann an tiotal a’ bhloig seo, agus carson a tha e ann? An fheàrsaid. Tro mhòr-chuid eachdraidh a’ chinne-daonna b’ e inneal uabhasach cumanta a bh’ ann (agus tha fhathast ann an corra … Cum ort a leughadh


text:
Fàilte air maoineachadh do dh'Ionad Nibheis
Chuir muinntir a' Ghearasdain fàilte air an naidheachd gun tèid £250,000 a chosg air Ionad Nibheis sa bhaile airson am mullach a chàradh.
'S iad Comhairle na Gàidhealtachd a tha a' maoineachadh na h-obrach, a thèid a dhèanamh cho luath 's a ghabhas.
Tha daoine ag ràdh gu bheil co-dhiù ochd bucaidean a-staigh aca far a bheil am mullach ag aodion.
'S e seo an aon ghoireas de sheòrsa do luchd-turais, agus far a bheil cèilidhean agus iomadach tachartas eile gan cumail.
Am Mòd
Tha Comataidh Ionadail a' Mhòid an dòchas gun tèid farpaisean na fèise a chumail san ionad san àm ri teachd.
"Mar a tha mise a' tuigsinn, an trioblaid as motha 's e mullach an togalaich," thuirt Dougie Beck, a tha a' fuireach san sgìre agus a tha an sàs ann an Comataidh Ionadail a' Mhòid.
"'S e mullach còmhnard a th' ann, agus mar a tha fhios aig a h-uile duine, na mullaichean a tha seo, cha robh iad riamh math. Tha e doirbh an t-uisge a chumail a-mach, agus 's e sin a th' air a dhol ceàrr an seo.
"Tha an t-àite làn bhucaidean airson an t-uisge a ghlacadh.
"Ach bho fhuair an t-àite an £250,000 a tha seo, tha sin a' dol a dhèanamh feum mhòir don àite.
"'S e an rud as cudromaiche aig an ìre seo 's e gun cuir iad stad air an uisge a' tighinn a-steach.
"Aon uair 's gun dèan iad sin faodaidh iad gluasad air adhart agus obair-càraidh cheart a dhèanamh.
"Tha an togalach fhèin aig crìdhe a' bhaile, cha mhòr. Tha e faisg air na goireasan siubhail, tha e faisg air na bùithdean mòra.
Cosnaidhean
"Bidh, tha mi cinnteach, leth-dhusan buidheann ga chleachdadh eadar spòrs, gnothaichean cloinne, buidhnean pàrant is pàiste ga chleachdadh.
"Tha àite "cluiche bog" ann, tha cafaidh ann, tha bàraichean ann cuideachd.
"Agus 's dòcha an rud as cudromaiche mun àite, 's e sin an talla as motha ann an Loch Abar. Agus mar sin ma tha còmhlan mòr sam bith air chuairt san sgìre, bidh iad a' dol an sin.
"A bharrachd air sin, tha timcheall air 20 duine a' faighinn cosnadh a-staigh an sin.
"Nam biodh an t-àite a' dùnadh, 's e call mòr a bhiodh ann dhan bhaile, dha Loch Abar, agus cuideachd dhan chosta an iar air fad.
"Tha mise air Comataidh a' Mhòid shìos an seo, agus tha sinne gu mòr an dòchas gum bi sinne a' cleachdadh nan goireasan a th' aca an sin," thuirt e.


text:
- TIOTAL
- Caol Acain, an t-Eilean Sgiathanach
- EXTERNAL ID
- HCD00445
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12154
- KEYWORDS
- bailtean beaga
caistealan
Caol Acain
Caisteal Maoil
uirsgeulan
Clann 'ic Fhionghuin
zoomable
deilbh leudachail
Chaidh an dealbh seo de Chaol Acain a thogail a' coimhead dhan earra-dheas gu Caisteal Maoil agus beanntan Chinn Tàile fad as. Fhuair Caol Acainn an t-ainm ri linn gun do chuir Righ Haakon à Nirribhidh a chabhlach air acair a-seo anns an 13mh linn. Tha e coltach gu bheil tobhtaichean Chaisteal Maoil, a tha rim faicinn an-diugh nan seasamh air maol no rubha àrd, cho aosd ris an 15mh linn. B'e seo daingneach Chlann 'ic Fhionghuin chun an 17mh linn. A rèir beul-aithris thog bana-phrìonnsa Lochlannach a' chiad chaisteal a-seo anns an 10mh linn. B'e Saucy Mary a b'ainm dhi agus phòs i ceann-feadhna Chlann 'ic Fhionghuin. Tha e air aithris gun do chuir i slabhraidh tarsainn gu tìr mor agus thug i air na bàtaichean cìsean a phàigheadh gus an seòladh iad tron chaolas
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
30/07/2014
Efa Supertramp agus eile
Chan ann tric a thig gràisg de cheoladairean dhan àrainn agad a tha... inntinneach, beachdail, garbh is ceolmhor. Chan ann tric a b'urrainn dhut gach buadhair sin a chleachdadh airson gach aon de na cleasaichean. Chan ann tric a tha a' mhor-chuid dhiubh 'Ceilteach'... gu ire.
Chaidh agam air teicheadh bhon a' phriosan agam dhan a' Bhanshee Labyrinth Dihaoine sa-chaidh agus abair thusa toll dubh de taigh-chluiche. Aite beag grot dhà-riribh is tha mi air fear no dhà fhaicin ri mo bheo.
Be cuirm na h-oidhche seo Brian Curran, Breagha Cuinn, Mark Ayling, Norman Silver and the Gold agus Efa Supertramp.
Bha Curran agus Ayling math gu leor - fonn math neo dhà ged a bha Ayling rudeigin dubhach dhomhsa. Bha Breagha Cuinn air leth math - og, lasrach is bragail. Loma-làn attitude. Gu mi-fhortanach, cha robh guth Gàidhlig aice a dh'aindeoin a h-ainm.
Bha Norman Silver and the Gold ro chomasach air an èisteachd a ghlacadh, mar bu dual leis a' bhrochan de phunc-dùthchail a th'aca. Fuinn mhath is seinn dhealrach bhon t-seinneadair Norrie - smaoinich air mac-diolta Iain Paisley is James Brown.
Be Efa Supertramp a b'inntinniche dhomhsa co-dhiù agus do chàch. Og agus dealrach, se punc 'acoustic' a thathar ag ràdh air a ceol. Tha na h-orain aice poilitgeach, làn spionnaidh agus air an deagh chruthachadh - chan e direach giotar simplidh a tha seo le seinn thairis air. Bha measgachadh aice de dh'orain aice ann an Cuimris agus Beurla. Sann a Cardiff a tha i agus ged nach fhios'am an deach a togail le Cuimris mar a' phriomh-chainnt, tha e soilleir gur i a' Chuimris an cànan laitheil aice. A bharrachd air sin, si a sgriobhas a h-orain fhèin! Smaoinich!
A-rithist, 's mor am beud nach eil luchd-ealain mar seo againn sa Ghàidhlig. Chan urrainn dhomh smaoineachadh air torr cheoladairean a ni rudeigin mar seo - Dol Eoin? Oi Polloi? Manran air oran no dhà? Tha e gu math truagh nach bi daoine mar Capercaillie, Julie Fowlis agus an iomadh seinnedair eile a' sgriobhadh orain ùra sa chànan.
Ach, sin e bho bhun gu bàrr, se dith misneachd agus dith cleachdadh a chuireas a' Ghàidhlig sa chiste.
*Duilich, ach cha do dh'obraich na sràcan uile! GOC mor, ugh beag?
No comments:
Subscribe to: Post Comments (Atom)


text:
Buaidh na droch-shìde a' leantainn
Tha droch shìde a' dèanamh tàire air feadh na dùthcha Diardaoin a-rithist.
Tha maill mhòr air an A9 agus chan eil trèanaichean a' ruith idir air a' phrìomh loidhne eadar Inbhir Nis agus meadhan na dùthcha.
Tha tuiltean ann an cuid de sgìrean, agus chaidh trèana a bhualadh le maoim-slèibhe ann an siorrachd Pheairt oidhche Chiadain.
Mu 11:30f bhuail an trèana a bha a' siubhail eadar Obar Dheathain agus Glaschu maoim-slèibhe faisg air Dunning ann an Siorrachd Pheairt.
Milleadh
Chaidh 20-30 neach-siubhail a ghluasad far an trèana gu seirbheis eile. Cha deach duine a ghoirteachadh.
Air na rathaidean tha sneachda agus deigh a toirt buaidh air sgrìob fhada dhen A9.
Is coltach gu bheil an sneachda sia oirlich de thiughad ann an cuid de dh'àitichean.
Tha cuid de charbadan glacte san t-sneachda agus tha loidhnichean fada de charbadan a' feitheamh an rathad a chleachdadh.
Chaidh cobhair a dhèanamh air dràibhearan a bha glacte air an A9 tuath air Baile Chloichridh, an dèidh do dh'uisge, sneachda agus deigh an rathad fhàgail cunnartach.
Tha tuiltean air buaidh a thoirt air pàirtean de mheadhan na h-Alba. Mhill na tuiltean togalaichean ann an sgìre Uachdair Àrdair de shiorrachd Pheairt.
Fhuair cuid de dhaoine pocannan gainmhich airson an dachannan a dhìon oidhche Chiadain.
Sgoiltean Dùinte
Air a' Ghàidhealtachd tha grunn sgoiltean dùinte Diardaoin:
Àrd-sgoil, bun-sgoil agus sgoil-àraich Chinn a' Ghiùthsaich.
Bun-sgoil 's sgoil-àraich Bhaile Ùr an t-Slèibh.
Bun Sgoil Obasdail.
Bun sgoil agus sgoil-àraich Shrath Chonainn.
Bun-sgoil agus sgoil-àraich Gharbhghaisg faisg air Lagan ann am Bàideanach.
Bun-sgoil Bhatain ann an Gallaibh.


text:
Deasbaireachd:Co-chomharran an Domhain
Tha an aiste seo a' dèiligeadh ri co-chomharran an t-saoghail. Nach gabh a gluasad ri duilleig fo thiotal nas àraide (mar a tha aig na ceanglaichean eadar-wiki) gus an duilleag "cho-chomharran" fhàgail airson aiste mu cho-chomharran anns an seagh nas coitchinne? Am Fiosaigear 12:33, 15 September 2007 (UTC)
- Deagh cheist! Rinn mi an aiste bheag seo airson an Template:Baile leudachadh. Nan ghluaisinn an aiste ri duilleag eile, bhiodh an ceangal ris an template briste. 'S urrainn dhomh an Template atharrachadh, ach an uair sin feumaidh mi a h-uile aiste a tha ceangailte ris an template atharrachadh cuideachd.
- Air an làimh eile bu toil leam ma bhios a h-uile rud ceart. Duilich, uaireannan chan eil mi idir cinnteach mu na faclan Gàidhlig ceart, gu h-àraid anns an roinn matamataig. Is dòcha gum b' urrainn dhuibh cuideachadh a thoirt dhomh? Dè an tiotal as fheàrr leibh?--Sionnach | deasbair 14:47, 15 September 2007 (UTC)
- 'S e co-chomharran a' Ghàidhlig air coordinates ann am Matamataig cuideachd. Sin a-rèir an fhaclair Matamataig foillsichte le Stòrlann Nàiseanta na Gàidhlig.--Steaphan30 15:14, 15 September 2007 (UTC)
- Mise a-rithist. Thuirt mi rud-eigin ceàrr. 'S urrainn dhomh an Template:Baile atharrachdadh gun trioblaid sam bith gun a bhith ag atharrachadh na h-aistean ceangailte. Dh' fheuch mi e anns an àite-cluich agamsa, agus dh' obraich e. --Sionnach | deasbair 16:07, 15 September 2007 (UTC)
- Bha fhios 'am gun tionndadh sibh seo orm! Chan eil mi idir cinnteach dè am briathar ceart air geographic coordinates. Mar a thuirt Steaphan30 os cionn, chan eil deasbad air co-chomharran mar Ghàidhlig air co-ordinates ach ged 's e cruinn-eòlasach am buadhair bho chruinn-eòlas, chan eil seagh (nam bheachd-sa co-dhiù) air "Co-chomharran Cruinn-eòlasach". B' fheàrr leam fhìn "Co-chomharran an t-Saoghail" no "Co-chomharran na Cruinne" no rudeigin den t-seòrsa. B' e sin mo bhòt. Is math leam nach cuir seo cus dragh oirbh 's an template atharrachadh. Am Fiosaigear 22:57, 15 September 2007 (UTC)
- Na gabhaibh dragh! Le deasbaid mar seo bidh Wikipedia na Gàidhlig a' fàs nas fheàrr agus nas fhèarr! Agus is toil leam fhèin e ma bhios sinn ag obair ri chèile. A-nise: dè an t-ainm a thaghas sinn: "Co-chomharran an t-Saoghail" neo "Co-chomharran na Cruinne"? Atharrachaidh mi an Template an uair sin.--Sionnach 06:06, 16 September 2007 (UTC)
- Chionns gur e domhan-fhad agus domhan-leud a th' anns na co-chomharran seo, 's docha gu bheil Co-chomharran an Domhain as iomchaidh. Dè ur beachd? Am Fiosaigear 12:02, 16 September 2007 (UTC)
- Na gabhaibh dragh! Le deasbaid mar seo bidh Wikipedia na Gàidhlig a' fàs nas fheàrr agus nas fhèarr! Agus is toil leam fhèin e ma bhios sinn ag obair ri chèile. A-nise: dè an t-ainm a thaghas sinn: "Co-chomharran an t-Saoghail" neo "Co-chomharran na Cruinne"? Atharrachaidh mi an Template an uair sin.--Sionnach 06:06, 16 September 2007 (UTC)
- Bha fhios 'am gun tionndadh sibh seo orm! Chan eil mi idir cinnteach dè am briathar ceart air geographic coordinates. Mar a thuirt Steaphan30 os cionn, chan eil deasbad air co-chomharran mar Ghàidhlig air co-ordinates ach ged 's e cruinn-eòlasach am buadhair bho chruinn-eòlas, chan eil seagh (nam bheachd-sa co-dhiù) air "Co-chomharran Cruinn-eòlasach". B' fheàrr leam fhìn "Co-chomharran an t-Saoghail" no "Co-chomharran na Cruinne" no rudeigin den t-seòrsa. B' e sin mo bhòt. Is math leam nach cuir seo cus dragh oirbh 's an template atharrachadh. Am Fiosaigear 22:57, 15 September 2007 (UTC)
- Tha sin taghta, ach dè thachras nuair a sgaoileas an cinne-daonna air feadh fhànais an ceann 200 bliadhna? Nach e domhan a thathas a' cleachdadh airson "The Universe"? Bhiodh sin a' ciallachadh "Co-ordinates of the Universe" an uairsin! An e The World no The Universe air a bheil sibh a-mach? Mas e "The World", mholainn-se Co-chomharran an t-Saoghail no na Cruinne.
A-rèir SMO agus C.Mark tha domhan a' ciallachadh globe, universe agus world(seann fhasanta) aig an aon àm. Agus choimhead mi air an duilleag Geographic coordinate system anns a' Wikipedia gearmailteach, tha pios beag mu eachdraidh nan co-chomharran ann. Sgrìobh iad gun do chleachdar a' ghrian neo na reultan airson fiosrachaidh mun domhan-fhad fhaighinn, far a bheilear. (m.e. seòladairean). Mar sin dheth mholainn-se Co-chomharran an Domhain. Dè ur bheachd?--Sionnach 18:40, 16 September 2007 (UTC)
- O chionn's nach cuala mi guth an aghaidh sin, ghluais mi an aiste gu Co-chomharran an Domhain agus dh' atharraich mi an Template:Baile.
- Am Fiosaigear, sgrìobh mi dìreach loidhne neo dà air an duilleag co-chomharran airson an duilleig shàbhaladh. Am b' urrainn dhuibh sùil a thoirt air an duilleag seo, tha mi an dòchas nach do rinn mi sgrios air a-rithist.--Sionnach 16:04, 19 September 2007 (UTC)
- Tha mi duillich nach do fhreagairt mi roimhe, ach tha mi thall thairis an dràsda (nam laighe fo ghrèin)! Tha mi tuigsinn na tha Steaphan30 ag ràdh os cionn. Chan eil e lèirsinn (dhomhsa co-dhiu) an e an saoghal a th' anns an domhan no an cruinne-cè san fharsaingeachd. Mhol mi "Co-chomharran an Domhain" chionns gu bheil "domhan-" ann an domhan-fhad 's domhan-leud. Is iadsan na briathran a th' againne air longitude agus latitude - 's docha nach bi iadsan freagarrach an ceann 200 bliadhna. Cha chrèid mi fhìn gu bheil e cudromach. 'S ann dà-sheaghach a tha e anns a' Bheurla cuideachd – m.e. "universal time".Am Fiosaigear 16:23, 25 September 2007 (UTC)


text:
Trèanaichean, tramaichean is tràilidhean
Chaidh sinn gu Geamaichean a’ Cho-fhlaitheis an-diugh gus beagan den lùth-chleasachd fhaicinn. Bha deagh latha againn sa Hydro agus chunnaic sinn sgiobannan a dìofar dùtchannan a’ gabhail pàirt.
Mar phàirt den tiocaid againn, fhuair sinn còmhdhail phoblach saor is an-asgaidh dhan tachartas. Chaidh sinn air an trèana ach bha am bus agus an subway an-asgaidh cuideachd do dhaoine a bha a’ frithealadh nan geamaichean. Chan e a-mhàin gu bheil a’ chòmhdhail phoblach airson nan Geamaichean saor is an-àsgaidh ach tha barrachd trèanaichean a’ ruith agus tha iad a’ ruith nas anmoiche air an oidhche.
Ciorstaidh a’ dol do na Geamaichean
‘S e deagh rud a tha sin gun teagamh agus thug e orm smaoineachadh: carson nach eil còmhdhail cheangailte mar seo ann airson tachartasan mòra eile?
Ma tha thu a’ ceannachd tiocaid bho chompanaidh leithid TicketSoup no Ticketmaster etc, carson nach eil roghainn ann còmhdhail phoblach dhan tachartas a cheannach air prìs…
Amharc ar an alt bunaidh 375 d’fhocla eile


text:
Dachaigh
Prìomh Sgeulachdan
Chaidh cùis de BSE a dhearbhadh ann am beathach mairt air tuathanas ann an Siorrachd Obar Dheathain.
- 18 An Dàmhair 2018
An Rest air ath-fhosgladh
Chaidh an A83 aig an Rest and be Thankful an Earra-Ghàidheal fhosgladh a-rithist feasgar Diardaoin.
- 18 An Dàmhair 2018
"Rinn Riaghltas na h-Alba na b' urrainn dhaibh"
Rinn Riaghaltas na h-Alba na b' urrainn dhaibh gus feuchainn nach deadh Ionad Daibhidh a' Ghearasdain ann an rianachd, a rèir BhPA na sgìre.
- 18 An Dàmhair 2018
Buinn Òir a' Chomuinn Ghàidhealaich
Buinn Òir a' Chomuinn Ghàidhealaich a' dol a dh'Inbhir Nis agus a Phort Rìgh.
- 17 An Dàmhair 2018
Sia bàtaichean ùra do CMAL?
Dh'innis àrd-oifigear CMAL do Chomhairle nan Eilean Siar gu bheil e airson sia bàtaichean aiseig ùra a thogail cho luath 's a tha iad deiseil na puirt a leasachadh.
- 17 An Dàmhair 2018
Aithisg gu Neach-casaid a' Chrùin mu Mhinistear
Tha Poilis Alba air dearbhadh gu bheil aithisg air a dhol gu Neach-casaid a' Chrùin mu Mhinistear san Eaglais Shaoir anns na h-Eileanan Siar.
- 16 An Dàmhair 2018
Sgeulachdan aithriseach
Èirisgeigh a' buannachadh Craobh na Bliadhna
Chaidh craobh spruis ann an Èirisgeigh a thaghadh mar Chraobh na Bliadhna ann an Alba.
Ulaidhean Gàidhealach aig an V&A
Tha cuid de dh'ulaidhean bhon Ghàidhealtachd gan taisbeanadh aig taigh-tasgaidh ùr V&A ann an Dùn Dè.


text:
- TIOTAL
- Fosgladh Rathad-iarainn Cille Chuimein
- EXTERNAL ID
- GB1796_RAILWAYSLIDES_02_454
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- DEIT
- 22 Iuchar 1903
- LINN
- 1900an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11638
- KEYWORDS
- rathaidean-iarainn
treanaichean
còmhdhail
stèiseanan dùinte
seann stèiseanan
loidhnichean duinte
rathaidean-iarainn duinte
Fosgladh Rathad-iarainn Inbhir Garadh is Cille Chuimein, 22 Iuchar 1903.
Bha Rathad-iarainn Inbhir Garadh agus Cille Chuimein a' ceangal Drochaid an Aonachain (air loidhne na Gàidhealtachd an Iar) agus Cille Chuimein. Chaidh an Achd a bha a' toirt cead an rathad-iarainn a thogail aontachadh ann an 1896 agus dh'fhosgail an loidhne anns an Iuchar 1903. Bha an loidhne air a h-obrachadh le Rathad-iarainn na Gàidhealtachd (Highland Railway) airson a' chiad còig bliadhna agus bho 1908 gus an do dhùin i ann an 1947 bha i air a h-obrachadh le Rathad-iarainn an NB (North British). Sguir seirbheisean luchd-siubhail ann an 1933.
The stations on the line were as follows: Spean Bridge (ceann-rèile le Rathad-iarainn na Gàidhealtachd an Iar), Geàrr-Lòchaidh, Àrd-ùrlar Inbhir Ghlaoidh, Inbhir Garadh, Obar Chaladair, Cille Chuimein, Cidhe Chille Chuimein.
Bha e san amharc gum b' e seo a' chiad pàirt de cheangal rèile eadar An Gearastan agus Inbhir Nis ach cha d' fhuair e na b' fhaide na Cille Chuimein air sgàth eas-aonta eadar Rathad-iarainn na Gàidhealtachd an Iar agus an NB air aon taobh agus Rathad-iarainn na Gàidhealtachd air an taobh eile.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Coimisean air deamocrasaidh ionadail
Tha dùil gun tòisich coimisean a' rannsachadh mar a ghabhadh piseach a thoirt air deamocrasaidh ionadail ann an sgìre Chomhairle na Gàidhealtachd san Ògmhìos.
Tha deasbad air a bhith a' dol o chionn ùine eadar comhairlichean mu bhith a' briseadh sgìre na Comhairle gus am bi ùghdarrasan ionadail a' riaghladh sgìrean nas bige.
Tha an sgìre a tha fo sgèith Chomhairle na Gàidhealtachd an-dràsta nas motha na a' Chuimrigh.
Iarraidh a' Chomhairle air a' choimisean coimhead ri staid deamocrasaidh air Ghàidhealtachd an-dràsta, agus "còmhraidhean a thòiseachadh" mu sgaoileadh chumhachdan.
Bhiodh an Coimisean air Deamocrasaidh na Gàidhealtachd a' leantainn air obair a rinn an Coimisean Nàiseanta air Neartachadh Deamocrasaidh Ionadail roimhe. Dh'fhoillsich a' bhuidheann sin an aithisg ann an 2014.
Thuirt Ceannard na Comhairle, Mairead NicDhàibhidh, gur e "cothrom air leth" a bh' ann do mhuinntir na sgìre.
"Chaidh daoine a dh'fhaodadh a dhol air a' choimisean aithneachadh, stèidhichte air an cuid sgilean agus chomasan dùbhlan a thoirt do staid deamocrasaidh ionadail air a' Ghàidhealtachd aig an àm seo," thuirt i.
"Thathas an dùil an coimisean a chur air bhog san Ògmhìos, a' trusadh fianais thar an t-Samhraidh.
"Thèid aithisg eadar-amail an uair sin fhoillseachadh as t-Fhoghar, le dùil ri molaidhean deireannach a' choimisein a bhith mu choinneimh na Comhairle san Dùbhlachd."


text:
1835
MDCCCXXXV
Tachartasan[deasaich | deasaich an tùs]
- Sgrìobh Honoré de Balzac dà leabhair: Le Père Goriot agus Le Colonel Chabert.
- Chaidh Lansing (Michigan) a stèidheachadh.
Breithean[deasaich | deasaich an tùs]
- 2 am Màrt - Giuseppe Sarto, ann an Riese. Pàp bho 1903 gu 1914.
- 2 an t-Ògmhios - Giuseppe Melchiorre Sarto, ann an Riese. Pàpa.
- 13 an t-Ògmhios - William Butler Yeats, ann am Baile Àtha Cliath. Sgrìobhadair.
- 27 an t-Iuchar - Giosuè Carducci, ann am Pietrasanta. Sgrìobhadair.
- 31 an Dàmhair - Johann Friedrich Wilhelm Adolf von Baeyer, ann am Berlin. Ceimigear.
- 25 an t-Samhain - Andrew Carnegie, ann an Dùn Phàrlain. Fear-gnìomhachais à Alba.
Bàsan[deasaich | deasaich an tùs]
- 21 an t-Samhain - Seumas Hogg, ann an Eadaraig. Bàrd agus sgrìobhadair à Alba.


text:
Tha iarrtas ann a-nis gum bi tionndadh Beurla de dh'Eorpa air a dheanamh airson uair
a thide as ur de phrograman naidheachdan a tha gu bhith aig BBC Scotland an ath-bhliadhna.
What stands out in Gillies' song is his anger at the causes of emigration, depicting Scotland's transformation from a nurturing mother to a wicked stepmother under English influence: 'Bha Alba uair
mar mhathair / Bha dileas, blath is tairisneach, / 'S cha treigeadh i a b-alach / Fhad 's bhiodh full bhlath fo 'h-aisnicbean / Ach o'n leag Sasunn sail oirre / Dh'fhas i na muime ghraineil / Ag altrum clann nan traillean, / A's sliochd nan armunn sgap i iad.
N uair
a ghabhadh cuid an smuid Dhe 'n stubh a bh' agad anns a' chuil, Cha tigeadh failing air do ghlun, Ged bheirteadh surd air danns' ort.
S an uair
sin ceol ur, dannsa eile, le aon cheum a-mach, agus aon cheum a-steach as an Aonadh Eorpach.
An uair
sin 's ann dha Albannaich air feadh na duthcha a bhiodh an geama.
An uair
sin, mar ceannard Nas Fhearr Comhla, chum e diofar phartaidhean an Aonaidh ri cheile, coltach ri bhith nad aonar os cionn faing a' bhaile.
Bhiodh iad a' radh uair
, nan deanadh Berlin sreothairt, gun tigeadh an cnatan air an Roinn Eorpa air fad.
Duine deas-labhrach na sheasamh air beulaibh sluaigh mhoir 's e a' bruidhinn airson corr is uair
a thide gun notaichean ri laimh.
Anns na sia bliadhnaichean bhon uair
sin, tha da chogadh eile air a bhith ann eadar Israel agus Hamas.
S e an deise Ghaidhealach a bh' ann, a bha toirmisgte, agus an uair
sin air ath-bheothachadh le Walter Scott mar iomhaigh car breugach.
Aon uair
chlar e agallamh leamsa agus sinn fo thalamh ann a meinn-tiona anns a' Chorn.
Tha deich ar fhichead bliadhna bhon a sgriobh e 'The Road to Mingulay', agus chan eil leabhar-siubhail mu na h-Eileanan air a thighinn faisg air bhon uair
sin.


text:
- TIOTAL
- Companaidh Iasgach Bhradain na Gàidhealtachd an Iar - clàrachadh Stèisein an Rige, 1946
- EXTERNAL ID
- HCD_DAVIDBANKS_088
- DEIT
- 31 Iuchar 1946
- LINN
- 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1346
- KEYWORDS
- gnìomhachas an iasgaich
iasgach a' bhradain mara
bradan
gnìomhachas a' bhradain
iasgach a' bhric
breac
iasgach le lìon
Bhiodh Seumas Banks, neach-seilbh màl iasgaich a' bhradain-mara ann am Port Rìgh, a' glèidheadh deagh chlàran air a' ghnothachas làitheil. Tha an sgrìobhainn seo a' clàrachadh àireamh an èisg a chaidh a ghlacadh san Iuchar 1946 ann an lìon Amh. 5 aig Stèisean iasgaich an Rigg, na laighe far chost an earthuath an Eilein Sgitheanaich. Tha an clàr a' sealltainn dè na chaidh a ghlacadh de bhradan, de bhànag agus de bhreac a h-uile latha. Aig deireadh na mìos bhiodh iad a' cur-ris uile gu lèir air a' phàipear na chaidh a ghlacadh anns a h-uile lìon. Bha còig no sia lìn aig a' chuid a bu mhotha de na stèiseanan, feadhainn aca air an aithneachadh le àireamh agus feadhainn eile le ainmean, mar bu trice de chomharraidhean tìre faisg air làimh.
Tron t-seusan seo ann an 1946, chaidh clàran a dhèanamh airson sia lìn san Rige, ged nach deach cail idir a chlàradh ann an lìon 6 fad an t-seusain. Chaidh stèisean Rige iasgach on Chèitean gu ruig an Lùnastail agus b' e na figearan airson na ghlac iad: 257: 6 sa Chèitean, 46 san Ògmhios, 170 san Iuchar agus 35 san Lùnastal. B' e na h-èisg diofraichte: 59 bradan, 175 bànag agus 23 breac.
Mar choimeas, naoi bliadhna an dèidh seo ann an 1955, ann an lìon Àmh 5 san Rige chaidh seo a ghlacadh: 7 bradan, 23 bànag agus 1 bhreac. Ann an 1961, a' bhlidhna mus do reic Banks a' ghnothachas, san aon lìon, b' e seo na h-àireamhan: 0 bradan, 7 bànag, agus 1 bhreac. Chaidh na glacaidhean suas gu ìre a b' àirde fada sna 1950an ach chaidh iad sìos às dèidh siud gus an deach a' ghnothachas a reic.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Feum air còirichean fearainn
12 An Gearran 2016 Ùraichte aig Ùraichte aig
Bu chòir barrachd chòirichean a bhith aig an Riaghaltas agus ùghdarasan ionadail fearann a cheannach 'son bailtean ùra a chruthachadh air a' Gàidhealtachd 'sna h-Eileanan.
Sin fear de na molaidhean a chuireas a' bhuidheann Fearann Coimhearsnachd na h-Alba gu na prìomh phàrtaidhean poiliteagach ro thaghadh a' Phàrlamaid Albannaich 'sa Chèitean.
Tha iad cuideachd airson 's gun tèid cìsean a chleachdadh 'son bacadh a chur air àireamh bheag de dh'uachdaran aig a bheil smachd air moran de dh' Alba.


text:
Facal air an Fhacal - Leabhar – ’S urrainn dhut cànan a bhruidhinn gun a bhith eòlach air grammar ach faodaidh grammar a bhith na chuideachadh mòr, gu h-àraidh ma tha thu ag ionnsachadh no a’ teagasg cànain. Chun a seo cha robh a leithid a rud ann ri leabhar grammar sìmplidh stèidhte air Gàidhlig an latha an-diugh. Chaidh Facal air an Fhacal a chur ri chèile airson am beàrn sin a lìonadh. Chaidh a sgrìobhadh le neach-teagaisg òg ann an Oilthigh Ghlaschu, Michel Byrne, le comhairle bho luchd-teagaisg. Chaidh Facal air an Fhacal a dhealbh gu h-àraidh airson tidsearan agus airson sgoilearan àrd-sgoile – a tha an ìre mhath fileanta sa Ghàidhlig mu thràth – ach tha a h-uile coltas gum bi e feumail ann am bun-sgoiltean agus do inbhich cuideachd.
Facal air an Fhacal – Duilleagan-obrach – Tha am pasgan seo stèidhichte air an leabhar Facal air an Fhacal le Michel Byrne. ‘S i an fheallsanachd a tha air cùl nan duilleagan-obrach seo gu bheil an obair air grammar ag èirigh a-mach às na h-earrannan-leughaidh. Cuideachd, tha gach earrann-leughaidh ceangailte ri duilleagan anns an leabhar Facal air an Fhacal, agus nuair a tha na sgoilearan a’ dèanamh nan duilleagan-obrach bu chòir an leabhar a bhith aca cuideachd, gu dearbh bhiodh e math nam biodh e an-còmhnaidh fosgailte air am beulaibh.
Gràmar na Gàidhlig – B’ e Facal air an Fhacal a’ chiad ghràmar Gàidhlig a chaidh a sgrìobhadh agus a mhìneachadh sa Ghàidhlig. Chaidh fhoillseachadh sa bhliadhna 2000 le SRG agus Acair. Tha an t-ùghdar, Michel Byrne, a-nis a’ toirt dhuinn leabhar eile, an turas seo le mìneachadh Beurla ach a’ gleidheadh nan eisimpleirean sa Ghàidhlig. Bidh e air leth feumail do thidsearan agus sgoilearan àrd-sgoile agus bidh e na dheagh leabhar-fiosrachaidh do luchd-ionnsachaidh.
Gràmar na Gàidhllig (Leabhar-obrach) – Tha an leabhar seo stèidhichte air an dara foillseachadh den leabhar Gràmar na Gàidhlig le Michel Byrne, a chaidh fhoillseachadh le Stòrlann/Acair ann an 2004. Bu choir an leabhar seo de dh’eacarsaich a bhith air a chleachdadh an cois Gràmar na Gàidhlig gus dearbhadh gu bheil tuigse aig gach sgoilear air na puingean gràmair a tha ag èirigh anns gach earrainn. Tha am mìneachadh gu lèir sa Bheurla leis na h-earrannan leughaidh is na h-eisimpleirean sa Ghàidhlig. Faodar coimhead ri duilleagan-cùil an leabhair airson nam freagairtean, far a bheil sin iomchaidh. Bidh e air leth feumail do thidsearan agus sgoilearan aig ceann-shuas na h-àrd-sgoile a bharrachd air a bhith na dheagh thaic do luchd-ionnsachaidh.
Seadh – Chaidh am pac seo a dheasachadh do chloinn a tha air tighinn a-steach don àrd-sgoil. Tha an cùrsa air a chruthachadh leis an fheallsanachd piseach ’s leasachadh a thoirt air a’ chloinn le sgilean cànain ann an Gàidhlig tro leughadh, sgrìobhadh, èisteachd agus labhairt. Tha trì aonadan ann – Rosg, Bàrdachd agus Beachdan.
Ceumannan 1 - A’ chiad leabhar ann an cùrsa ùr do luchd-ionnsachaidh na Gàidhlig san àrd-sgoil. Tha an cùrsa stèidhichte air a’ Churraicealam airson Sàr-mhathais. Gheibhear obair leudachaidh agus fiosrachadh eile mun chùrsa air-loidhne aig www.storlann.co.uk
Ceumannan 2 - An dàrna leabhar ann an cùrsa ùr do luchd-ionnsachaidh na Gàidhlig san àrd-sgoil. Tha an cùrsa stèidhichte air a’ Churraicealam airson Sàr-mhathais. Gheibhear obair leudachaidh agus fiosrachadh eile mun chùrsa air-loidhne aig www.storlann.co.uk/ceumannan
Ceumannan 3 - An treas leabhar ann an cùrsa ùr do luchd-ionnsachaidh na Gàidhlig san àrd-sgoil. Tha an cùrsa stèidhichte air a’ Churraicealam airson Sàr-mhathais. Gheibhear obair leudachaidh agus fiosrachadh eile mun chùrsa air-loidhne aig www.storlann.co.uk/ceumannan
Ceumannan 4 - An ceathramh leabhar ann an cùrsa ùr do luchd-ionnsachaidh na Gàidhlig san àrd-sgoil. Tha an cùrsa stèidhichte air a’ Churraicealam airson Sàr-mhathais. Gheibhear obair leudachaidh agus fiosrachadh eile mun chùrsa air-loidhne aig www.storlann.co.uk/ceumannan
Smeòrach Mi - Tha bàrdachd a’ chruinneachaidh seo a’ toirt thugainn ghuthan o dhiofar amannan agus dhiofar dhùthchannan fo dheich cinn a cheanglas ri obair aig an Ard-ìre agus a bheir cothrom do leughadairean eile coimeas a dhèanamh eadar na th’ aig na h-amannan agus na h-àiteannan sin ri ràdh mu iarrtasan buan ann an nàdar an duine. Am measg nan 150 dàn tha bàrdachd le fir is mnathan, le bàird ainmeil leithid Shomhairle MhicGillEain agus Ruaraidh MhicThòmais agus le bàird nach do nochd ann an cruinneachadh Gàidhlig a-riamh roimhe. Tha ro-ràdh fo gach ceann, fiosrachadh mu eachdraidh-beatha gach bàird, notaichean-taice agus beag-fhaclair mu choinneamh gach dàin.
Eadar Dà Sgeul - This book contains a selection of short stories in Gaelic, some of which have appeared in various publications over the years and some which have been newly written. Stòrlann chose stories that would be suitable for pupils in secondary schools to encourage them to think about the way the stories are written and to get enjoyment from this type of reading. Extension work for the stories can be found online at www.storlann.co.uk
Mar a chuala mise e - Cò bhios a’ toirt phreusantan Nollaige do chloinn na Ruis? Ciamar a dhèanadh tu fortan à aon shìlean eòrna? Carson a bhios muinntir Shìona a’ peantadh thaighean is craobhan-seilich air na truinnsearan aca? Thig còmhla rinn thar thìrean is chuantan le cruinneachadh de sgeulachdan bho gach ceàrn dhen chruinne agus gheibh thu freagairtean nan ceistean sin uile, agus tòrr a bhàrrachd cuideachd…
Ceàird an Sgrìobhaiche - Cruinneachadh de chòrr is 30 teacsa a ghabhas cleachdadh ann an obair Leughaidh Cho-roinnte agus Sgrìobhaidh Cho-roinnte aig ceann shuas na bun-sgoile agus ceann shìos na h-àrd-sgoile. Tha na teacsaichean anns an leabhar ann an ceithir roinnean; neo-fhicsean, ficsean, bàrdachd agus sgeulachdan à beul-aithris na Gàidhlig. Tha cùl-sgeul a’ mìneachadh cò às a thàinig an earrann, beagan mun t-seòrsa sgrìobhaidh agus fiosrachadh mun ùghdar. Tha beachdan feumail ann do thidsearan air dòighean san gabh leughadh nan sgoilearan a stiùireadh tro chòmhradh, dràma, ghnìomhan is eile. Cuideachd, goireas a bheir beachdan do thidsearan airson obair litreachais san fharsaingeachd, me dòighean air bàrdachd ‘Can gun robh’ no ‘Smeòrach Mi’ a chleachdadh.
SQA Past Papers – Seann phàipearan deuchainn SQA le freagairtean. Ìre Choitcheann - Gàidhlig/Gaelic (Luchd-ionnsachaidh) 2007-2010
Fo-dheuchainnean Luchd-ionnsachaidh - CDan Gàidhlig agus Beurla
Fo-dheuchainnean nam Fileantach - CDan
Nobhailean:
Fo Bhruid - Sgeulachd ainmeil Robert Louis Stevenson ‘Kidnapped’ air a h-ath-innse san latha an-diugh.
A’ Chorrag Chrosta – Tionndadh Gàidhlig air ‘The Magic Finger’ le Roald Dahl. Tha an leabhar seo freagarrach dha ceann shuas na bun-sgoile agus ceann shìos na h-àrd-sgoile.
Mus Tig An Oidhche - ’S e seanchas mu chàirdeas agus dìlseachd a tha seo. Tha an càirdeas eadar Anndra, Iain agus Màiri air a thoirt gu iomall a chomais, agus tha seo a’ cur fìor èiginn air an triùir aca ann an suidheachadh air leth annasach. ’S e tionndadh Gàidhlig air ‘Before Night Falls’ le Keith Gray a tha seo.
Dùbhlan an t-Srainnseir – B’ e fìor charaidean a bh’ ann an Sìm agus Fionnlagh. Ach, cha robh mòran earbsa aca ann an Dol-Angaidh, uncail Fhionnlaigh, a bha air nochdadh sa bhaile an dèidh bliadhnaichean air falbh. Le beagan rannsachaidh, gheibheadh na balaich a-mach air an son fhèin an e rògaire dha-rìribh a bh’ ann.
Cuach a’ charthannais – Bha Ceit is Anna mòr aig a chèile ged nach robh pàrantan Anna a’ saoilsinn cus dhen chàirdeas eatarra. Nuair a nochd cothrom san sgoil, bha a’ chlann-nighean, cuide ri càch, eudmhor gus airgead a thogail do charthannas. Ach an dùil dè thachair do chrogan Anna agus cò bu choireach ris?
Mealladh – Sgeulachdan Goirid Ùra. ’S e taghadh de sgeulachdan goirid ùra, tarraingeach a tha seo bho sgrìobhadairean ùra mar Caron NicFhionghain agus Daibhidh Màrtain, agus bho sgrìobhadairean eòlach mar Dòmhnall Iain MacÌomhair.
Dànaidh, Laoch an t-Saoghail – Tionndadh Gàidhlig air ‘Danny, the Champion of the World’ le Roald Dahl. Tha an leabhar seo freagarrach dha ceann shuas na bun-sgoile agus ceann shìos na h-àrd-sgoile.
Chithear na nobhailean agus leabhraichean Gàidhlig eile a tha Stòrlann air fhoillseachadh ann an seo: http://www.storlann.co.uk/goireasan/index.html
Postairean:
Roimhearan fillte
Na Diofar Thràthan
Is agus Bi
Ainmearan leis an Alt
Gnìomh-ainmearan
Anns a bhaile (Ceumannan)
Faodar goireasan bho Stòrlann òrdachadh air 01851 700 880
An Fhìdeag Albannach - Leis an leabhar seo, faodaidh tu ionnsachadh mar a leughas tu ceòl, no faodaidh tu fuinn ionnsachadh le bhith a’ cleachdadh àireamhan (no an dà chuid!). ‘S e rud ùr mun leabhar seo gu bheil an dà chuid taobh ri taobh air an duilleig. Ann an ùine ghoirid bidh thu air chomas puirt shìmplidh a chluich.
Faodar goireasan bho Stòrlann òrdachadh air 01851 700 880
Leabhran briathrachas eadar-lìn – stiùireadh feumail air facail Ghàidhlig air an eadar-lìon.
Faodar goireasan bho Stòrlann òrdachadh air 01851 700 880
Ceanglaichean – Chaidh Bun-Chruinn-Eòlas a sgrìobhadh le feuman thidsearan agus sgoilearan san amharc. ’S e cùrsa coimhleanta a tha ann a tha:
• comasach air a chleachdadh an caochladh dhòighean
• a’ gluasad gu conbhalach bho cheum gu ceum
• dathte, tarraigeach agus tlachdmhor ri chleachdadh
• freagarach do chloinn le diofar chomasan a tha ag obair aig diofar ìrean
• a’ brosnachadh sgoilearan gus rudan fhaighinn a-mach tro rannsachadh
• a’ chleachdadh raon fharsaing de dhòighean-teagaisg
• a’ toirt taic do luchd-teagaisg
Bunaitean – Chaidh Bun-Chruinn-Eòlas a sgrìobhadh le feuman thidsearan agus sgoilearan san amharc. ’S e cùrsa coimhleanta a tha ann a tha:
• comasach air a chleachdadh an caochladh dhòighean
• a’ gluasad gu conbhalach bho cheum gu ceum
• dathte, tarraigeach agus tlachdmhor ri chleachdadh
• freagarach do chloinn le diofar chomasan a tha ag obair aig diofar ìrean
• a’ brosnachadh sgoilearan gus rudan fhaighinn a-mach tro rannsachadh
• a’ chleachdadh raon fharsaing de dhòighean-teagaisg
• a’ toirt taic do luchd-teagaisg
Àiteachan – Sgrìobhte a dh’aon ghnothach airson sgoiltean ann an Alba agus air a chur air dòigh le na h-ùghdaran an co-bhonn ri luchd-teagaisg ann an Alba, tha Bun-Chruinn-Eòlas – Àiteachan Foillseachadh Albannach:
• A’ toirt a-steach earrann ùr air àiteachan ann an Alba
• A’ toirt fiosrachadh mionaideach agus nua-aimsireil air Brasil, Kenya, An Eadailt agus Iapan
• A’ toirt aonad air leth air leasachadh an t-saoghail
• A’ leantainn dreach agus cumadh sreath Bun-Chruinn-Eòlas
• Freagarrach dha sgoilearan a tha ag obair aig diofar ìrean
• A’ cleachdadh raon farsaing de dhòighean-teagaisg
Eadar-cheanglaichean Ùra – Chaidh Eadar-cheanglaichean Ùra a sgrìobhadh le feuman thidsearan agus sgoilearan san amharc. ’S e cùrsa coileanta a tha ann a tha:
• comasach air a chleachdadh ann an caochladh dhòighean
• a’ gluasad gu cunbhalach bho cheum gu ceum
• dathte, tarraingeach agus tlachdmhor ri chleachdadh
• freagarrach do chloinn le diofar chomasan a tha ag obair aig diofar ìrean
• a’ brosnachadh sgoilearan gus fiosrachadh fhaighinn tro rannsachadh
• a’ cleachdadh raon fharsaing de dhòighean teagaisg
• a’ toirt taic do luchd-teagaisg
Ionnsaich mu Iàpan – Làn de dhiofar sheòrsachan rudan ri dhèanamh, tha an leabhar a’ cur cudthrom air a bhith a’ leasachadh bhun-sgilean agus dòighean cruinn-eòlach mar a bhith a’ mìneachadh dhealbhan-camara, a’ sgrùdadh artaigilean, a’ leughadh mhapaichean, a dèanamh ghrafaichean agus chlàran, a’ cleachdadh TF, a’ rannsachadh agus a’ taisbeanadh fiosrachadh.
National Geographic – Sreath ag innse mar a chleachdas sinn stòrasan na talmhainn:
Roinn-cuain Ghraonlainn
Fàsaichean Astràilia
Coilltean-uisge Indonìsia
Beanntan Pheru
National Geographic – Beathaichean nan àrainn fhèin:
Beathaichean a’ Chuain
Beathaichean an Fhàsaich
Beathaichean na Coille-uisge
Beathaichean na Coille
Atlas Sgoile Oxford - Atlas iomlan a tha furasta a chleachdadh airson sgoilearan 10-14 bliadhna
Cruinne - Sgaoil Stòrlann cruinne gu sgoiltean-àraich, bun-sgoiltean agus àrd-sgoiltean air feadh Alba. B’ e an t-amas gum biodh fear anns a h-uile sgoil-àraich agus clas Gàidhlig bun-sgoile, agus feadhainn ann an àrd-sgoiltean a bha a’ teagasg chuspairean tro mheadhan na Gàidhlig.
Map-balla an t-Saoghail
Mapa Gàidhlig de dh’Alba - Mapa Gàidhlig de dh’Alba le ainmean-àite, cumadh tìre agus grunnd na mara, dòighean siubhail agus ùghdarrasan ionadail.
Faodar goireasan bho Stòrlann òrdachadh air 01851 700 880
Seallaidhean à Eachdraidh – Mar a tha an tiotal ag innse, ’s e seallaidhean à eachdraidh a tha seo, a’ tabhann cothrom sùil a thoirt air sia cuspairean eadar-dhealaichte, bho Sgara Brae ann an Linn na Cloiche gu Aonadh Pàrlamaidean na h-Alba is Shasainn ann an 1707. Chaidh na cuspairean a thaghadh ri linn ’s gu bheil gach aon dhiubh air a bhith air leth cudromach ann an eachdraidh na h-Alba, a’ gabhail a-steach thachartasan a tha air cumadh a thoirt air leasachadh na dùthcha agus a tha fhathast a’ toirt buaidh oirre.
Càirdeas Eadar-nàiseanta – Chaidh an t-sreath leabhraichean taitneach Eachdraidh dhan Ìre Choitchinn a sgrìobhadh gu sònraichte do sgoilearan a tha an sàs ann an cùrsaichean aig an Ìre Choitchinn agus tha iad a’ còmhdach raon farsaing de dh’eachdraidh. Tha iomraidhean faicsinneach agus sgrìobhte ann an lùib na h-aithris; còmhla riutha sin tha ceistean agus obair. Tha stuthan a tha freagarrach do Bhun/Meadhan/Sàr Ìre ann airson an cleachdadh aig gach inbhe.
Na Meadhan Aoisean – Ionnsaichidh sibh bhon leabhar seo mu dhaoine, mu choimhearsnachdan agus mu thachartasan anns na Meadhan Aoisean – bho uachdranachd nan Sasannach air A’ Chuimrigh gu strì nan Albannach, ’s iad a’ feuchainn rin cuid soars a ghleidheadh; bho uabhas a’ Bhàis Dhuibh gu na tursan treun aig Marco Polo.
An Seann Saoghal – Ionnsaichidh sinn on leabhar seo mu dhaoine, mu choimhearsnachdan agus mu thachartasan anns an t-Seann Shaoghal – on chiad dhaoine a bha ann an Alba gu saoghal rianail nan Ceilteach; o bhuaidh agus o bheachdan na Ròimhe agus na Grèige gu làithean sìobhalta nan Sìonach. Anns an leabhar seo gheibh an leughadair a-mach air a shon fhèin an fhianais a chuidich eachdraichean gus eòlas a ghabhail air na daoine a bha ann uaireigin.
Linn nan Caochlaidhean Mòra (Imprint/Stòrlann) - Anns an leabhar seo ionnsaichidh tu mun t-sluagh, mu choimhearsnachdan agus mu thachartasan ann an Linn nan Caochlaidhean Mòra. Leughaidh tu mu strì nan Seumasach air Ghàidhealtachd na h-Alba agus mu na caochlaidhean mòra a thug buaidh air gnìomhachas agus air obair an fhearainn air feadh Bhreatainn. Ionnsaichidh tu, cuideachd, mu chùisean poilitigeach a thug gu crìch riaghladh Bhreatainn ann an Ameireaga agus mu thachartasan cudromach san Fhraing a chuir às don t-seann dòigh-beatha agus a dh’fhàg an Roinn Eòrpa fo eagal.
Rìoghachd na h-Alba anns na Meadhan-Aoisean 400-1450 - Is e sreath ùr, inntinneach a tha ann an Eachdraidh Alba Heinemann, sgrìobhte gu sònraichte airson sgoilearan ann an AS1 agus AS2. Tha an t-sreath air a dealbh mar thoradh air uallach mu adhartas aig an ìre seo agus airson cothrom a thoirt do thidsearan Eachdraidh a theagasg ann an dòigh a bhios a’ brosnachadh na cloinne.
A’ Ghearmailt 1918-39 – Tha an leabhar seo, anns an t-sreath Eachdraidh Alba Heinemann,a’ dèiligeadh ri atharraichean poilitigeach, eaconamach agus sòisealta anns a’ Ghearmailt eadar 1918 is 1939 agus a’ bhuaidh a bh’ aca sin air sluagh na dùthcha. Tha an leabhar freagarrach airson nan Ìrean Nàiseanta 4 agus 5.
Faodar goireasan bho Stòrlann òrdachadh air 01851 700 880
Pasgan Eaconamas Dachaigh - Aonadan air an sgrìobhadh le buidheann comhairleachaidh Eaconamas Dachaigh:
Dealbh is Dèan
Mathas
Daithead na h-Alba
Cùisean Uaine
Slàinteachas Bìdh
Teicneòlas Aodach Fighte
Reasabaidhean
Faodar goireasan bho Stòrlann òrdachadh air 01851 700 880
Cuisean 1 – 5 - Tha an cùrsa Cùisean air a dhealbhadh airson a chleachdadh ann am bliadhnaichean an dèidh a chèile, ach tha cruth nan leabhraichean fosgailte gu leòr airson leigeil le tidsearan taghadh a dhèanamh às na h-aonadan. Leis gu bheil gach aonad coileanta ann fhèin, faodar an cleachdadh cuideachd le tidsearan chuspairean sònraichte a tha a’ teagasg nan tèamaichean eadar-chuspair air leth bho chèile, no le buidhnean thidsearan a tha gan teagasg ann an roinn-thìde fhada air a’ chlàr-ama.
National Geographic – Obair nan Ceallan:
Craiceann
Fèithean
Fuil
Cnàmhan
Faodar goireasan bho Stòrlann òrdachadh air 01851 700 880
Faclair Matamataig – B’ e iarrtas bho sgoilearan, bho thidsearan agus bho phàrantan airson barrachd stiùiridh a thaobh a’ bhriathrachais a tha air a chleachdadh ann an sreath Matamataig Heinemann Alba a thug oirnn am Faclair seo a chur ri chèile. Bha luchd-ionnsachaidh na Gàidhlig agus iadsan a tha ag obair anns na meadhanan cuideachd air ùidh a nochdadh ann an leithid de dh’obair. Chan eil fada bho thòisicheadh air Matamataig tro mheadhan na Gàidhlig a theagasg sna sgoiltean, ’s mar sin tha sinn an dòchas gun do rinn sinn toiseach-tòiseachaidh air obair a thèid ath-nuadhachadh ’s a leasachadh mar as motha do ghoireasan matamataig a thig am follais.
Teejay Ìre B (5-14) - Tha an leabhar seo a’ còmhdach Ìre B anns an t-sreath Matamataig 5-14. Thathar an dùil gun toir e mu bhliadhna do sgoilearan crìoch a chur air. Aig toiseach an leabhair tha Caibideil O. Anns an earrainn seo bidh na sgoilearan a’ ruith thairis air gach cuspair a dhèilig iad ris ann an Ìre A. Bidh seo na dheisealachadh math dhaibh mus tòisich iad air obair Ìre B.
Teejay Ìre C (5-14) - Tha an leabhar seo a’ còmhdach Ìre C anns an t-sreath Matamataig 5-14. Thathar an dùil gun toir e mu bhliadhna do sgoilearan crìoch a chur air. Aig toiseach an leabhair tha Caibideil 0. Anns an earrainn seo bidh na sgoilearan a’ ruith thairis gu sgiobalta air gach cuspair a dhèilig iad ris ann an Ìre B. Bidh seo na dheisealachadh math dhaibh mus tòisich iad air obair Ìre C.
Teejay Ìre D (5-14) - Tha an leabhar taitneach, dathach seo a’ còmhdach a h-uile càil a dh’fheumas sgoilearan a dhèanamh airson Ìre D a choileanadh anns an t-sreath Matamataig 5-14. Thathar an dùil gun toir e mu bhliadhna do sgoilearan crìoch a chur air. Aig toiseach an leabhair tha caibideil anns am bi na sgoilearan a’ ruith thairis gu sgiobalta air gach cuspair a dhèilig iad ris ann an Ìre C. Bidh seo na dheisealachadh math dhaibh airson a dhol an sàs ann an obair Ìre D.
TeeJay Ìre E (5-14) - Tha an leabhar seo a’ còmhdach Ìre E anns an t-sreath Matamataig 5-14. Thathar an dùil gun toir e mu bhliadhna do sgoilearan crìoch a chur air. Aig toiseach an leabhair tha Caibideil O. Anns an earrainn seo bidh na sgoilearan a’ ruith thairis gu sgiobalta air gach cuspair a dhèilig iad ris ann an Ìre D. Bidh seo na dheisealachadh math dhaibh mus tòisich iad air obair Ìre E.
Teejay Ìre F (5-14) - This volume covers Level F in the Mathematics 5-14 series. It is anticipated that pupils will take about a year to complete it. The book begins with Chapter 0 which gives a brief review of the topics covered at level E. This is a good preparation for them before they begin the work at Level F.
Postairean:
Postair: Dè an uair a tha e?
Postair: Cumaidhean
Postair: Clàr nan uireadan
Postair: Aireamhan 1 gu 100
Postair: Bloighean ● Deicheadan
Faodar goireasan bho Stòrlann òrdachadh air 01851 700 880
Nuadh Eòlas AS1 – AS2: (Nelson Thornes/Stòrlann) - Bhuannaich Nuadh-eòlas AS1-AS2 duais nàiseanta nuair a chaidh a thaghadh mar aon de na leabhraichean sgoile a b’ fheàrr a nochd ann an 2004. Tha, an dà chuid, tidsearan agus sgoilearan air a bhith glè mheasail air. Tha an leabhar a-nis air ath-dheasachadh agus tha fiosrachadh air ùrachadh san fhoillseachadh tharraingeach seo. Tha a h-uile càil a bha cudromach mun chiad fhoillseachadh air a ghleidheadh agus tha aonadan ùra mu chuspairean tarraingeach air an cur ris. An lùib nan cuspairean ùra bidh sgoilearan ag ionnsachadh mu Phàrlamaid na h-Alba agus mun bhuaidh a tha aig ceannairc air saoghal an latha an-diugh.
Faodar goireasan bho Stòrlann òrdachadh air 01851 700 880
Leabhar an Sgoileir – Saidheansan Ìre 2 – Ìre 3 (Hodder Gibson/Stòrlann) - Bidh an leabhar seo na chuideachadh do luchd-ionnsachaidh a bhios a’ coileanadh Bhuilean agus Eòlasan airson nan saidheansan aig Ìre 2 agus Ìre 3 den Churraicealam airson Sàr-mhathais. Tha e air a roinn na thrì earrannan: An Talamh agus am Fànas, Lùth agus Forsaichean, agus Rudan Beò agus Pròiseasan Beatha. Tha am fiosrachadh air a chur ri chèile ann an dòigh tharraingeach a tha iomchaidh airson dèanamh cinnteach gum bi an luchd-ionnsachaidh air chomas an eòlas agus an tuigse air na cuspairean saidheansail a thoirt air adhart.
Tha luchd-ionnsachaidh air am brosnachadh gu bhith a’ togail cheistean mun àrainneachd gus gum bi tuigse nas fheàrr is beachdan fiosraichte aca mun t-saoghal anns a bheil sinn beò. Tha caibideilean sònraichte a’ dèiligeadh ri sgilean rannsachaidh agus bidh an luchd-ionnsachaidh a’ planadh agus a’ dèanamh dheuchainnean cothromach, agus ag ionnsachadh mar a mheasas agus a chlàras iad na toraidhean aca. Tha na h-earrannan feumail seo nam pàirt de na caibideilean:
· Fiosrachadh bunaiteach: geàrr-chunntas den fhiosrachadh sa chaibideil
· Faclan feumail: briathrachas ùr cudromach air a mhìneachadh
· Ceistean: ceistean agus gnìomhan airson ionnsachadh a dhaingneachadh
National Geographic – Sreath ag innse mar a chleachdas sinn stòrasan na talmhainn:
Roinn-cuain Ghraonlainn
Fàsaichean Astràilia
Coilltean-uisge Indonìsia
Beanntan Pheru
National Geographic – Obair nan Ceallan:
Craiceann
Fèithean
Fuil
Cnàmhan
National Geographic – Beathaichean nan àrainn fhèin:
Beathaichean a’ Chuain
Beathaichean an Fhàsaich
Beathaichean na Coille-uisge
Beathaichean na Coille
Pasgan Lùth Ath-nuadhachail - Pasgan le fiosrachadh, geamannan agus gnìomhachdan co-cheangailte ri ionnsachadh mu luth ath-nuadhachail, airson tòiseach tòiseachaidh de thuigse a thoirt dha sgoilearan air saidheans agus cruinn-eòlas. ’S ann air ceann shuas na bun-sgoile agus ceann shìos na h-àrd-sgoile a tha e ag amas.
Daydream Saidheans Ìre 2-3 - DVD - Tha Daydream Education air na Postairean Saidheans soirbheachail aca a chur còmhla ris a’ Bhathar-bhog Eadar-ghnìomhail as ùire gus dòigh teagaisg gu tur ùr a lìbhrigeadh. Tha na Pasgain Susbaint Eadar-ghnìomhail a’ ceadachadh làn eadar-ghnìomhachd le teacsa, grafaigean, beò-dhealbhan agus ceistean.
Cùrsa airson Saidheans Ìrean D-E – Airson clàr-geal - Chaidh an cùrsa seo a dhealbh airson a bhith na ghoireas a chleachdar air clàr-geal fo stiùir an tidseir. Chaidh a leasachadh air stèidh 5-14 ach aig a’ cheart àm rinneadh oidhirp gus prionnsapail Curraicealam airson Sàr-mhathais a ghabhail a-steach, far an robh iad seo air am foillseachadh aig àm an sgrìobhaidh.
Postairean:
Clàr nan Eileamaidean
Ri thighinn:
Saidheans 5 – 14 Leabhar an Sgoilear S2 (Hodder Gibson/Stòrlann)
Sgeama Saidheans Ghlaschu
Faodar goireasan bho Stòrlann òrdachadh air 01851 700 880


text:
Naidheachdan 11:00m
11 An Lùnasdal 2015 Ùraichte aig Ùraichte aig
Tubaist-bhàta
Bhàsaich fireannach agus tha dithis eile a fhathast a dhìth às dèidh dhan bhàta san robh iad car a chur ann an Linne Fhoirthe. Thuirt na Poilis gun deach an duine a lorg aig muir timcheall air mìle a-mach à East Wemyss, ann am Fìobha. Bhàsaich e anns an ospadal. Chaidh am bàta san robh na daoine, dinghy bheag iasgaich, a lorg ann an sgìre East Wemyss cuideachd. Thuirt na Maoir-Chladaich gu bheil dà bhàta teasairginn a-muigh aig muir, agus gu bheil sgiobannan a' sgrùdadh nan cladaichean.
A' Ghrèig
Tha e a' coimhead coltach ris gu bheil Riaghaltas na Grèige gus a thighinn gu aonta leis an luchd-creideis aca a thaobh plana cobhair ùir luach €86bn. Bhiodh aonta a' ciallachadh nach deadh a' Ghrèig banca-briste, agus gum fuiricheadh an dùthaich anns an Euro. Thuirt ministear ionmhais na Grèige gun deach gu math le còmhraidhean tron oidhche, agus nach eil ach puing no dhà ri rèiteach.
Sochairean
Dh'fhaodadh plana gus sochairean a thoirt air falbh bho in-imrich buaidh a thoirt air na mìltean dhaoine anns an Rìoghachd Aonaichte fhèin. Tha ministearan ag ràdh nach bu chòir do luchd-imrich a bhith a' faighinn sochairean gus am bi iad ann am Breatainn airson ceithir bliadhna. Ach bhiodh e an aghaidh riaghailtean an AE casg a chur air luchd-imrich a-mhàin, agus air sgàth sin tha an Riaghaltas a' beachdachadh air toirt air Breatannaich feitheamh ceithir bliadhna fo aois 18 bliadhna mus fhaigh iad sochairean.
Duine a Dhìth
Tha na Poilis air a' Ghàidhealtachd a' feuchainn ri lorg fhaighinn air neach-turais a chaidh a dhìth anns an Eilean Sgitheanach. Chaidh Kamai Yusuke fhaicinn mu dheireadh mu 08:30m Disathairne. Tha Mgr Yusuke eadar 35 agus 45, tha e timcheall air 5'6" de dh'àirde, caol le falt dubh, agus bidh speuclairean air. Bu chòir do dhuine sam bith aig a bheil fiosrachadh mu dheidhinn fios a chur chun nam Poileas.
NHS na Gàidhealtachd
Tha Ball-Pàrlamaid Albannach air a' Ghàidhealtachd air a ràdh gum feum Riaghaltas na h-Alba taic a thoirt dha NHS na Gàidhealtachd agus bùird-shlàinte eile airson an cuideachadh leis an uallach airgid a th' orra. Tha Rhoda Ghrannd airson 's gun tèid airgead airson trèanadh a chumail, seach gu bheil gainneadh luchd-obrach a' cur gu mòr ri cosgaisean leithid NHS na Gàidhealtachd, agus aca ri dotairean locum is eile fhastadh. Bidh coinneamh de bhòrd NHS na Gàidhealtachd ann an-diugh agus fiosrachadh aca gu bheil iad ann an cunnart a dhol £5m thar a' bhuidseit airson na bliadhna-ionmhais.


text:
- TIOTAL
- Barantas Prìosain: Anna Jackson, d3
- EXTERNAL ID
- Z_GB232_L_INV_HC_5I_03
- DEIT
- 1754
- LINN
- 1750an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5711
- KEYWORDS
- pàipearan cùirte
clàran cùirte
Seo an nòta cuspair on Achd Tharraing is Barantas Prìosain le Alasdair Friseal à Srath Eachainn is Seumas MacFhearghais, Ridire Beag Chille Chiarain, ann an Inbhir Nis. Tha e mu Anna Jackson, a bh' air a faighinn ciontach de mheall-sgrìobhadh. Tha am barantas o 9 An t-Sultain 1754
Chaidh Anna Jackson a feuchainn is a faighinn ciontach air an t-7mh dhen t-Sultain 1754, is tha a binn sgrìobhte gu mionaideach. Bha I gu bhith air a cumail sa phrìosan gu Dihaoine 27mh Sultain 1754, is air an latha sin bha seo ri thachairt:
"taken furth of the sd [said] Tolbooth, having her hands tyed behind her back with a Rope, attended with the common Executioner walking behind her, having the end of the sd Rope in his hand and having a Labell on paper pinned upon her Breast, with this Inscription in Capital Letters writt thereupon "Anne Jackson ane Infamous Person convicted of the Crime of Forgery" To the mercat Cross of Inverness upon the publick street thereof", is an uair sin bhiodh I air a cur air piolaid o 11:00m gu meadhan-là, air a giùlan air ais gu Bothan nan Cìsean is an dèidh sin air a cur gu àiteachadh anns na Stàitean Aonaichte leis a' chiad sheòladair malairteach a bha a' dol ann. Bha aigesan ri £10 a phàigheadh mar èarlas is teisteanas a thoirt seachad a dhearbhadh gun deach a toirt a-null. Feumar an teisteanas a thoirt dhan chùirt an taobh a-staigh bliadhna. Tha I air a cur air falbh airson a' chòrr de beatha. Tha am pàipear seo a' toirt barantas gus a cur an grèim a-rithist, a cur ann am Prìosan Inbhir Nis agus (fhad 's a bhiodh I a' feitheamh turas eile a dh'Ameireaga) a bhith "publickly whipt thro the Town of Inverness by the hands of the common Hangman, receiving the ordinary number of Stripes upon her naked Back at each of the usual places, and at the accustomed time of Day" man tilleadh I a dh'Alba.
Chan e Raibeart Leith, Clàrc na Cùirte, a sgrìobh seo, ach tha e air aontachadh leis is tha ainm-sgrìobhte air gach duilleag


text:
Dè a th 'ann an slighe? - Mìneachadh air sligheadh | Lìonra
Mìneachadh air slighean: Ann an eadar-lìonadh, an dòigh air pacaid fiosrachaidh a ghluasad bho stòr gu ruige amas. #chùrsa mar as trice air a choileanadh le inneal gealltanach ris an canar swit. Tha slighean na phrìomh phàirt den eadar-lìon bhon a tha e a 'toirt seachad teachdaireachdan gu bhith a' tòiseachadh le aon PC agus an uair sin air adhart gu ruige seo agus san fhad-ùine a 'coileanadh an inneal amasan. Bidh a h-uile PC meadhan meadhanach a 'dèanamh làimhseachadh le bhith a' dol tron teachdaireachd chun a 'PC a leanas. Tha cuid den mhodh-obrach seo a 'gabhail a-steach a bhith a' dèanamh anailis air clàr-gnothaich a 'co-dhùnadh an dòigh as fheàrr.
Gu tric tha e a 'smaoineachadh gu bheil slighean a' dol a dh 'ionnsaigh drochaid, a tha a' cluich a-mach coimeas eadar-dhealaichte. Is e am prìomh dhuais eadar an dà chuid gu bheil drochaid a 'tachairt aig ìre nas ìsle agus an dèidh sin gu ìre nas àirde tha obair uidheamachd a' tachairt aig ìre nas àirde far a bheil earrann an toraidh nas cudromaiche. Dè tha nas motha, air sgàth 's gum bi ruith-slighe a' tachairt aig ìre nas motha, faodaidh e sgrùdadh nas mionaidiche a dhèanamh gus co-dhùnadh a dhèanamh air an dòigh as fheàrr airson a 'phacaid.
&bsp


text:
- TIOTAL
- Ceanadach
- EXTERNAL ID
- QZP40_82_VOLII_P032
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30850
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
"Chaidh "The Clans of the Scottish Highlands" le Seumas Logan fhoillseachadh mar chuimhneachan ceud bliadhna air Ar-a-mach nan Seumasach ann an 1745. Bha e dealbhaichte le Raibeart R MacIain.
Tha e air aithris gun tàinig an t-ainm Ceanadach bhon t-seann fhacal Ghàidhlig Eireannach 'cinneidigh' a' ciallachadh 'le ceann grànda'. Tha ceangal air a bhith aig a' chinneadh ri Siorrachd Air on 12na linn 's iad a' cumail a-mach gur ann de shliochd Iarlan Charraig a tha iad. Thug na Ceanadaich taic do Bhrus an aghaidh nan Cuimeineach ann an Cogadh na Saorsa agus mar dhuais fhuair iad am fearann aig Cassilis.
Ann an 1372 chaidh Iain Ceanadach Dhùn Iubhair a dhaignicheadh mar cheann-cinnidh le Raibeart II. Phòs e ban-oighre iarlan Charraig agus phòs am mac Seumas Màiri, nighean Rìgh Raibeirt III. Bha dithis mhac aig Seumas agus Màiri: rinneadh aon dhiubh na Thighearna Ceanadach ann an 1457 agus rinneadh am fear eile na Easbaig Chill Rìmhinn, agus tha e air aithris gun do stèidhich e aon de cholaistean an Oilthighe an sin. Ann an 1509 rinneadh an treas Tighearna Ceanadach na Iarla Chassilis ach chaochail e ceithir bliadhna an dèidh sin aig Flodden.
Fhuair grunnan de na h-Iarlan Ceanadach bàs brùideil agus tha cuimhne air feadhainn airson an cuid brùidealachd fhèin an aghaidh dhaoine eile. Tha cuimhne air Gillebrìde, an 4mh Iarla, air sgàth 's gun do ròst e Abaid Chrossraguel gu mall os cionn teine ann an Caisteal Dhùn Iubhair gus toirt air stòras na h-abaid a thoirt thairis. Chroch an 6mh Iarla leannan na mnatha aige air a beulaibh agus chùm e na prìosanach i airson a' chòrr dhe beatha.
Nuair a chaochail an 8mh Iarla gun oighre, chaidh an tiotal gu Ceanadaich Chùl Sian(Culzean) agus bharantaich an 10mh Iarla an t-ailtire ainmeil Raibeart Adam gus Caisteal Chùl Sian a dhealbh. Rinneadh Gilleasbaig, an 12na Iarla, na Bharan Ealasaid (Baron Ailsa) ann an 1806 agus ann an 1831 na Mharcais Ealasaid.
A rèir beul-aithris, theich Ulric Ceanadach à Siorrachd Air gus an lagh a sheachnadh agus thuinich e ann an Loch Abar far an cante Clann Ulric ri shliochd agus thàinig iad gu bhith nam meur de chinneadh nan Camshronach. Bidh Ceanadaich à sgìrean eile den Ghàidhealtachd gan sloinneadh fhèin air a' mheur seo dhen teaghlach"